Nola iritsi SENPERE-UZTARITZE-KANBO\nHerri gogoangarri honek oso paper garrantzitsua bete du Lapurdiren historian, hainbat mendetan zehar bere hiriburu izan baita. Horrela, ingelesen dominazioaren hasieran, Lapurdiko nobleek altxamendua antolatu zuten, baina porrota jaso zuten. Ondorioz, Lapurdiko Bizkondeak, Rikardo “Lehoi-Bihotz”ek Baionatik kanporatu ondoren, Uztaritzeren inguruan hartu zuen babesleku, eta berau Lapurdiko hiriburu izendatu zuen.\nHorrela, Lapurdiko Biltzarra bertan bildu izan da 1790. urte arte, gaur egun Herriko Etxea den eraikinean (plaka batek halaxe gogoratzen digu).\nFrantziako Iraultzan, eta baita geroago ere, zeresan ugari sortuko zuten Garat anaiak ere uztariztarrak ziren. Dominique eta Dominique-Joseph Estatu Orokorretan partaide izan ziren, eta bertan Euskal Departamendu bat sortzea eskatu zuten (baita geroago Napoleon berari Euskal Herri osoa batu eta Frantziaren menpean jartzea ere).\nBestalde, Erdi Aroan herriak garapena ezagutu bazuen ere (Baiona eta barrualdeko bidea bertatik igarotzen zen), bertako askok Ameriketara joan behar izan zuten, han aberastu ondoren hemen eraiki zituzten eta guk sakabanaturik aurki ditzakegun kolonial estiloko etxeek argi eta garbi erakusten duten moduan.\nHerria bera oso sakabanatua bizi bada ere, eraikin garrantzitsu gehienak Hiribehera auzoan (erdigunekoa) eta zehazkiago Herriko Etxearen inguruan topatuko ditugu. Horrela, honen aurreko zabalguneren erdian, errez ikusiko dugu Turismo Bulegoa eta Euskal Kultur Erakundea kokatuak dauden Lota Jauregi neobarrokoa, artistikoki dotore nabarmentzeaz gain bere inguruan ez dagoelako besterik.\nBere aurrean eliza neogotikoa, eta beste aldean oso gertu, Uztaritzeko eta Lapurdiko bizimodua markatu duen eraikina, antzinako Biltzar-Toki eta gaur egungo Herriko Etxe ikusgarria. Bere aurrean Kale Nagusia luzatzen da, alde batera eta bestera, baina bertatik ibiltzea gerorako utziz, guk beste norabide bat hartuko dugu.\nHerriko Etxea aurrean dugula, eskuinerantz joz lehenbiziko kale paraleloa hartu (eskuinetara ere bai) eta segituan Lapurdi osoko kalerik politenetakoan sartuko gara, bata bestearen ondoan agertuko zaizkizuen etxe izugarriez.\nHauez gain, Uztaritzen bisita ditzakezuen beste eraikin eta monumentu batzuk ere badaude, hala nola, hasierako zabalgunea eta errepidea zeharkatuz, izen bereko bidean, Haitze Jauregia, XV-XVI. mendeetan berriz eraikia.\nBaionarako bidean berriz, Herauritz auzoan, Santa Katarina Kapera dugu, eta plazaren beste aldean Hodienea Jauregia, XVIII. mendekoa eta Erregearen kontseilari izandako Hodi sendiarena. Azkenik, herrian zehar, Ameriketan aberastutako indianoek jaso zituzten hainbat etxe kolonial aurki dezakezue, zenbaitek hango oroimenak dakarzkiguten izenekin: Guadalupe, California...\nMadalenak (uztaileko hirugarren igandea)\nLapurdiko Biltzarra (urriko lehen igandea)


Agintaldirako hirigintza plangintza egitea proposatu dute. Noticias de Gipuzkoa\nAgintaldirako hirigintza plangintza egitea proposatu dute\nAretxabaleta era integralean antolatu eta "luzera begirako akordio zabalak" bultzatu beharko direla dio EH Bilduk\n2016(e)ko apirilaren 15a, ostirala - 11:00etan eguneratua\nAlbizu eta Mendieta asteazkeneko agerraldian.\nAretxabaleta. "Uste dugu orain arte, ez legealdi honetan ezta aurrekoetan ere, ez dugu lortu Aretxabaletak behar duen plangin-tza eta epe luzeko ikuspegia. Momentua da herria era integral batean prentsatzeko;inprobisazio arriskua alderatuz eta luzera begirako akordio zabalak bultzatuz", azpimarratu zuen asteazkenean EH Bilduko kide den Pedro Mendietak.\nAgintaldirako zehaztu duten hirigintza plangintza aurkeztu zuten EH Bilduko kideek. Ion Albizu zinegotziak esan zuen bezala, Udal Gobernuak "begi onez" hartu du proposamena eta datorren astean lantaldea sortuko dute lanean hasteko.\nHamar hilabete pasatu dira agintaldia hasi zenetik, eta Mendietaren esanetan, "herrian hainbat gaiek eskatzen dute hausnarketa eta erabaki hartzea;esaterako: kuartel zaharra, udaletxea eta gaur egungo eraikina, osasun zentroaren egoera, Basotxo, agustindar mojen komentua, Txarapea azpiko parkea, kiroldegi aurreko zelaia..." Industriaren kasuan, industrialdea "hilerri" bihurtu dela uste dute, eta Azbe eta inguruko eremuetara iniziatiba pribatuak hurreratu badira ere, epe motzekoak izanik horiek, "arrisku-tsuak" izan daitezkeela azaldu zuten.\nBeraz, lau urteetarako plangintza zehaztu dute. Lehenengo, herriko baliabideak eta beharrak aztertuko dituzte eta honi jarraituz, mapak sortzea proposatzen dute, zer eta non kokatu erabakitzeko, osasun arloko kontuak, etxebizitzak eta zerbitzuak, besteak beste. Ondoren, mugikortasun plana egitea beharrezkotzat jotzen dute.\nAgintaldi bukaeran hau guztia jasoko duen "plan orokor bat (HAPO) abiarazi beharko litzatekeela diote EH Bilduko kideek. Eta, horretarako, talde bat sor-tzea proposatu dute, "parte-har-tze zabalarekin". A.D.


Txatxilipurdik Ludoteka Ibiltaria martxan jarriko du asteburuan Musakolan | Mondraberri Arrasateko Ataria\nHasiera Kultura Txatxilipurdik Ludoteka Ibiltaria martxan jarriko du asteburuan Musakolan\nTestua, kartela eta argazkia: Txatxilipurdi.\nTxatxilipurdi Elkarteak Ludoteka Ibiltaria jarriko du martxan asteburu honetan Musakola auzoan. Urtero egin izan duten bezala aurten ere, Musakola eta San Andres auzoetan egingo dute Ludoteka ibiltaria.\nLudotekarik ez dagoen auzo hauetan, urtean 4 larunbat besterik ez badira ere, bertako auzotarrei ludotekaz gozatzeko aukera eman nahi diete. Euskaraz goiz atseginak pasatuaz, 3-12 urte bitarteko haur eta hauen arduradun edo gurasoak elkarrekin adostutako ekintzak egiteko aukera izango dute. Parte hartzaileak izango dira protagonista, eta bi hezitzaile, hauen nahi eta beharrak asetzen saiatuko dira bidelagun izanik. Goizeko 11:00etatik 14:00etara bitartean ekintza ugari egingo dira.\nMusakola auzoan, aipatu bezala asteburu honetan hasiko da otsailaren 1ean izango delarik lehen eguna. Jarraian otsailaren 8an eta 15ean egongo da. Otsailaren 22an, larunbata, ez dugu ludoteka ibiltaririk egingo, inauteriak izatean, herriko plazan ekintza ugari izaten baitira eta hauetan parte hartzera animatu nahi dituzte auzotarrak ere. Otsaileko azken asteburuan berriz, Musakolako azken ludoteka ibiltaria egingo da, Otsailaren 29an.\nElkargunea Musakolako Gazte txoko ataria izango da.\nKontuak horrela, Txatxilipurdi Elkarteak 3-12 urte bitarteko guztiei eta hauen arduradunei gonbita luzatzen die larunbat honetan, otsailaren 1ean Musakolako Gaztetxoko atarian goizeko 11:00etan elkartzeko.\nElkarrekin euskaraz gozatzeko aukera paregabea izango da, Animatu!!!


5 arrautzak / Ur mineralak / Ozpina / Gibela zaintzeko otordua / Karnitina | Aldizkaria | EROSKI CONSUMER\nElikadurari buruzko beste informazio batzuk: 5 arrautzak / Ur mineralak / Ozpina / Gibela zaintzeko otordua / Karnitina\nHorixe da adituek astean kontsumitzea aholkatzen duten arrautza kopurua. Ezaugarri nutrizional paretsukoak dituelarik, haragi eta arrainaren ordezko aukera polita da arrautza.\nErreparatu al diozu inoiz ur mineralen aukerari? Berdinak al dira den-denak, ordea? Bada uren osaketa minerala ezagutzeko modu bat: ontziko etiketa irakurtzea, bertan agertzen baitira mineral horiek, banan-banan. Marken artean konparatuz gero, mineraletan dauden alde handiak ere egiazta daitezke. Ur batzuek hiru bider kaltzio gehiago, hamar aldiz sodio gehiago edo magnesioaren erdia daukate beste batzuek baino.\nOzpin baltsamiko hau duela mila urte egiten da Italia iparraldeko eskualde batzuetan, Modenan bereziki. Bi ozpin kategoria daude: artisautzazkoa (etiketan tradizionale hitza agertu behar du) eta komertziala, ozpina, mahats-muztio kontzentratua, karamelua, egonkortzaileak eta ardoa nahastetik erdiesten dena. Tradizionale kategoriako ozpina egiteko prozesua askoz ere luze eta neketsuagoa da: ardo-muztio egosia ozpinduz gero, ondoren gutxienez 12 urtez zahartu behar da likidoa (komertzialak, berriz, 3 ? 10 urterekin aski du), baina ehun urteko ozpina ere bada. Haritzezko upeletan emaniko denboraren arabera hurrengo ozpin-klaseak bereizten dira.\nPDF: Egin klik hemen honako ekintza hau burutzeko: Informazio hau PDF bertsioan jaitsi (532 Kb)


TRW enpresako zuzendaritzak iragarritako kontratazioek frogatu dute espedientea iruzurra dela | LAB SINDIKATUA\nIndustria Metalgintza TRW enpresako zuzendaritzak iragarritako kontratazioek frogatu dute espedientea iruzurra dela\nTRW enpresako zuzendaritzak iragarritako kontratazioek frogatu dute espedientea iruzurra dela\nZF-TRW enpresako zuzendaritzak behin behineko beste 57 langile kontratatuko dituela jakinarazi du, 22 langile kaleratzea aurreikusten duen espedientea bere horretan mantendu arren. Hain zuzen ere, Iruñeko Landabenen egoitza duen multinazionalak 123 langile kaleratzeko espediente bat aurkeztu zuen otsailean, eta 101 langile bota zituen apirilean. Gainontzeko 22 langileak urtea amaitu aurretik botatzea aurreikusi du. Hala ere, kontratazio berriak iragarri ditu.\nKontratazioen berri azaroaren 24an eman zion zuzendaritzak langileen enpresa batzordeari. Hala, enpresako LABeko sail sindikalak nabarmendutakoaren arabera, behin behinean kontratatuko dituzten 57 langileak urria bukaeran kontratatutako beste 18 langileei batuko zaizkie. Udan, bere aldetik, beste 200 kontratatu zituzten. “Egoerak frogatzen du espedientea iruzurra besterik ez dela; hots, epaileek eurek aitortu duten bezala, ez dagoela arrazoirik langileak kaleratzeko. Gezurtia, ankerra eta gaitasunik gabeko zuzendaritza baten esku gaude, multinazional zein bertakoei dagokienez”, salatu du sindikatuak, eta 22 langileen kaleratzea bertan behera uzteko eskaera berretsi du.\nNeurri gisa, LABek lan poltsa bat eratzeko eskatu zuen, beti ere, kontratazio berriak bidegabe kaleratutako langileen bitartez egin ahal izateko: “Proposamenak langileen batzarraren oniritzia behar zuen ezinbestean, zuzendaritzari aurkeztu ahal izateko, langileek argi berdea emanez gero. Langileen enpresa batzordearen gehiengoak (CCOO eta UGT), ordea, uko egin zion batzar horretan egoteari. Ez zuten parte hartu, erabakiak lantegia arriskuan jarriko lukeela argudiatuta ”.


Erosi Euskal Sagardoa Eguzkitza\nEguzkitza sagardotegiaren infomazioa\nEguzkitza baserrian sagardoa aspaldidanik egin izan da eta 90. hamarkadan ekin zion sagardotegi jarduerari. Bertan daude ikusgai tolare zaharra eta garai batean sagardoa egiteko erabiltzen zituzten hainbat tresna ere.\nEguzkitza Sagardoa gaur egungo makinariaren abantailak aprobetxatuta egiten da, baina antzinako ohiturak mantenduz. Produkzio handia ez denez, sagardoa Tolosaldeko sagarrarekin egiten da. Sagardotegian dastatzeko aukeraz aparte, urte osoan dago botiletan salgai.\nTolosako erdigunetik minutu gutxira dagoen sagardotegi honek ohikoa den sagardotegiko menua eskaintzen du. Elbarrientzako egokituta dago eta bi jangeletan berogailua dago jendeak lasai eta gustura goza dezan.


2014/03/16 Oso ongi altu bat Dependentzia Legea ezartzeari (Deia)\nZerbitzu eta programak zenbait profilera bideratuta. Bizkaiko Foru Aldundiak adinekoentzat eskaintzen dituen prestazioen artean mendetasuna dutenei laguntzen dieten programez gainera, pertsonen autonomia hobestea lortu nahi dutenak ere izaten ditu.\n2014/03/10 App batek sendagaien argibideak irakurtzeko aukera ematen du (El Correo)\n"Medikamento Accesible Plus" izeneko aplikazioa egoki erabiltzeko arazoren bat dutenentzat edota adinekoentzat ere erabilgarria da.\n2014/03/10 Test baten bidez hiru urte barru alzheimerra izango dugun jakin ahal dugu\nOdol test sinple bat da. Hamar markatzaile bilatzen dute gaixotasunaren agerpena % 90 zehaztasunaz aurreikusteko.\n2014/03/02 Jolasa osasuntsua da (Deia)\nDeustoTech-LIFEk egindako KineAge bideojokoak zahartze aktiboa era belaunaldien arteko harremanak bultzatzen ditu.\n2014/01/23 Adinekoak entzutzen dituzten boluntarioak (Deia)\nOrain dela hogei urte Karitas erakundeak sortu zuen lagun programan, 400 pertsonak baino gehiagok parte hartzen du. Boluntarioen artean, gehienak 60 urte baino gehiago dituzten emakumeak dira. 2014ko urtarrilaren 13a - Deia\n2014/01/15 Bolunta prestakuntza foroa 2014\nGizarte-erakundeentzako prestakuntza bereziko proposamena.\n2014/01/15 “Altxorra. Tesoros Vivos. Experiencias significativas de Ocio”\nBilboko Euskal Museoak, ikus-entzunezko proiekzio multzo baten bidez "Altxorra.Tesoros Vivos. Experiencias significativas de Ocio" proiektuaren emaitzak aurkezten ditu. Proiekzioak ostegunero eta bederatzi asteen zehar aurkeztuko dira. Ekimena BIZKAILABek eraman du aurrera, Bizkaiko Foru Aldundiarekin eta Deustuko Unibertsitatearekin elkarlanean, Bizkaiko ondare kulturala gordetzeko, babesteko eta zabaltzeko helburuarekin.


Azken sexu erasoa gaitzesteko elkarretaratzea egin du udalbatzak - Irutxuloko Hitza : Irutxuloko Hitza\nAntigua auzoan ostegunean izandako sexu erasoa salatzeko elkarretaratzea egin dute Alderdi Ederren, udaletxearen aurrean. Han izan dira Eneko Goia alkatea eta udal talde guztietako ordezkariak.\nBozeramaileen Batzordeak adierazpen instituzionala adostu zuten atzo. Udalak babesa eta elkartasuna adierazi nahi dio eraso “tamalgarri” horren biktimari, bai eta bere familia eta hurbileko ingurukoei ere. Biktimari eskainiko diote udalaren arreta zerbitzuen, eta babes juridiko, soziala eta psikologikoa, eta behar duen laguntza guztia.


Kronista arabiarrek utzitako Vasconiari buruzko testuak biltzen dituen liburua aurkeztu dute | El Correo\nZurekinKronista arabiarrek utzitako Vasconiari buruzko testuak biltzen dituen liburua aurkeztu dute\nJokin Azkue HABEko zuzendari nagusia, Ander Irizar Euskarabidea Nafarroako Hizkuntza Baliabideen Zerbitzuko zuzendaria, Andres Urrutia euskaltzainburua eta Mikel Zalbide euskaltzaina izan dira liburuaren aurkezpenean. / Europa Press\nGoi Erdi Aroko Vasconia penintsularra aipatzen duten notizia guztien bilketa egin du Jesus Lorenzo Jimenez egileak, Euskaltzaindiak aurkeztu lanean\nEL CORREO Lunes, 15 abril 2019, 22:26\nEuskaltzaindiak Jesus Lorenzo Jimenez irakasle eta ikertzailearen 'La vasconia peninsular en las fuentes árabes (años 711-929)' liburua aurkeztu du, astelehen honetan, Donostiako Luis Villasante Ikergunean. Goi Erdi Aroko Vasconia penintsularra aipatzen duten notizia guztien bilketa egin du egileak liburuan, kronista arabiarrek utzitako Euskal Herriaren -batez ere, Nafarroaren- historiari buruzko testuak «birpentsatzeko» tresna bat eskueran izateko helburuarekin.\nGuztira, 195 notizia, 24 egile eta 30 testutatik ateratako laginak bildu dira liburuan. Notizia edo berri emate horietan aipatzen diren toponimo guztien azterketarekin ixten da liburua (guztira, 52 leku izen). «Testu ugaritan barreiaturik dauden Vasconiari buruzko notizia guztiak bolumen bakar batean eskaini nahi izan ditugu eta, era berean, Europako hizkuntza batera egindako itzulpen eguneratu bat ikertzaileen eskuetan jarri», azaldu du egileak.\nKronika edo notizia horietan, arabiarrak Nafarroako egungo lurraldeez arduratu zirela aipatzen du Lorenzo Jimenezek: «Lurralde honek dauzkan bi poloak aipatu zituzten bereziki: Iruñea eta Tutera».\nAurretiaz ere egin izan dira antzerako lanak, baina honek baditu bestelako berezitasunak, egileak berak azaldu duenez: «Liburu honetan agertzen diren itzulpenek ez dute aurreko besteekin lehiatu nahi; aitzitik, horien osagarri dira, pauso bat aurrerago joan nahian. Itzulpen hauek ikertzaileei zuzendurik daude bereziki eta ikertzaile horiek, edukiaz gain, beste kontu batzuetan ere jartzen dute arreta: nork idatzi zuen testua, zer baldintzatan eta abar. Originaletik ahalik eta gertuen dagoen testua eskaintzen saiatu naiz: berdin arabieraz ez dakitenentzako edo arabiera irakurtzen dakitenentzat».\nLiburuaren aurkezpenean, hedabideen aurrean ere agertu dira Jokin Azkue HABEko zuzendari nagusia, Ander Irizar Euskarabidea Nafarroako Hizkuntza Baliabideen Zerbitzuko zuzendaria, Andres Urrutia euskaltzainburua eta Mikel Zalbide euskaltzaina.\nPamplona/iruña, Tudela, Euskera\nehualumni: esperientziak zein jakintzak trukatzeko 5.500 ikasle oihen sarea Inoiz baino berritasun gehiago, Areatzako Pasalekuko Artisautza Azokan


Munilla, Internetek egingo zaitu progre\nEta moderno: hedabide handietan homologagarri. Barack Obamak erabili zuen aurrena 2.0 etiketa marketin politikorako; etorri ziren atzetik imitatzaile probintzianoagoak, Patxi Lopez kasu, Twitterren jarraitzaile faltsu eta guzti; baina, hala ere, hedabide handiek ontzat eman zuten. Eta “aldaketa” giroan gaudenez, eta “aldaketa” oro Interneten eskutik datorrela sinetsita, hara nor igo den teknologia berrien trenera: Jose Ignacio Munilla. Gaurko El Mundon elkarrizketatu dute, dena xaboi...\nAurten futbola beltza izango da (eta zauriz betea)\nJendea aldatu egiten da, batere ez aldatzeko. 2009. urtearen amaieran lanarekin arnasestuka ibili eta ezin izan nuen Bilardo behar bezala agurtu; gero, jada hamarkada berrian, Txarteleko kafetegia, obra batzuk tarteko, itxita egon denez, pista galdu diot zaharrari. Azarotik ez dugu hitz egin. Baina, espero nuenaren kontra, sosegatuta sartu da. Aldatuta. Te bat eskatu du. Halako pose Zen bat dauka. Ahoa ireki arte: — Hona etorri ez haizenez, gutxienez esaidak Gabonetan larrua suelto jo...\nBuster Keaton finlandiar galbahetik\nZein itsusia nork bere burua aipatzea, baina zein beharrezkoa batzuetan, konparazioak egin ahal izateko: joan den astean txoko honetara Claudio Magrisen nobela bat ekarri genuen, puskatan aurkeztua eta, irakurle honen ustetan, aurreneko irakurketaren ondoren zati-zati eginda bukatzen zuena. Hori gertatzearen erruetako bat zen, irakurle honen ustetan, nobelaren hasierako asmo handia, XX. mendearen kontakizuna egin nahia. Horrek bihurtzen zuen gehiegizko, alor askotan. Gaur ekarri duguna, askoz...\nAgur Nun; edo, beste bat arte\nHamarkada berria hasi eta asko itxaron gabe etorri da aurreneko biktima musikal hurbilekoa: Xabi Doncelen (baxua Nun taldean, ahotsa Gazteako B Aldea saioan) mezu bat atzo, esanez Nunek disko berria atera behar duela eta gero… agur. Taldea uztea erabaki dute. Hala jarri dute webean ere: “Disko berria eta agur”. Tristatzea beste erremediorik ez dut. Getxotarren musika nire ’00ko hamarkadako soinu bandaren parte garrantzitsua izan da: kontzertuak etortzen zaizkit, Leioako...


ZURIA BELTZEZ - 280 - itzalak koloreztatzen - Halabedi\nHalabedi > Podcast-ak > Musika > ZURIA BELTZEZ – 280 – itzalak koloreztatzen\nZuria Beltzez: ZURIA BELTZEZ – 280 – itzalak koloreztatzen\n21 azaroa, 2016 Zuria Beltzez 0\nMusikaren bidetik arimak askatzen, berriro! Programa honetan arazo teknikoak izan ditugu maharekin (zoritxarrekoak gu!), baina hala ere kanta ederrez betetako sesioa grabatu dugu. Gaurkoan, funk errusiarra, blues eta gospel aitzindariak, country salatzailea, Bob Dylan-en bertsio psikodeliko bat, White Stripes-en jatorrizko bertsio bat, Sharon Jones-i gorazarrea, soul bikaina, funk alaia, Small Faces talde handia, brasildar funk eta bossa-nova, eta amaieran, jamaikako doinu eztiak. Azpimarratu positiboa dena!\n0- Aleksandr Sergeyevich Zatsepin – The Shaman’s Dance 1- Victoria Spivey – Dope head blues 2- Gospel Supremes – Sinner man 3- Cisco Houston – I ain´t got no home 4- Chocolate Watchband – It´s all over now baby blue 5- Patti Page – Conquest 6- Sharon Jones & the Dap Kings – Without a heart 7- Gino Parks – For this I thank you 8- Sandi & the Matues – The world 9- Small Faces – Tin soldier 10- Manito – Na baixa do sapateiro 11- Antonio Carlos Jobim & Luis Bonfa – Lamento no morro 12- Candi Lewis – I’ll be free someday 13- The Concords feat. Gregory Isaacs – Don’t let me suffer\nZuria Beltzez: ZURIA BELTZEZ - 280 - itzalak koloreztatzen\n← La Malet (a)fonica Saio 5.7 20/11/2016\nLa Pila Programa 16/11/2016 →


Soldadu frantsesak erasoan I. Mundu Gerrako gudu batean, Pas de Calais departamenduan.\nOro har Europatik eta mundu aberatsetik aparte gertatzen dira gaur sarraski gehienak, nahiz eta tarteka zipriztinak helarazi gureganaino, herenegun New York eta Londresera, atzo Bartzelona eta Parisera, berrikitan Estrasburgora… Zertan aldatu da gerra mende honetan?\nBruno Cabanes frantsesak aurten plazaratu du Gerraren historia XIX mendetik gaur arte liburua. Elkarlanean jarri dituzte zortzi herrialdetako ziento erdi historialari, soziologo, antropologo, politologo eta artearen aditu, aztertzen gatazka armatuen transformazioa bai fronteei –daudenean– eta bai atzegoardiari dagokienean, eta beren eraginak gizarte, kultura, ekonomia eta politikan baina baita ere ekologian, erlijioetan eta giza-soinetan.\nMende batean gerraren bilakaerak aldatu ditu gudariak, beren kodeak eta beren arrazoiak. Derrigorrezko soldadutzak aspaldi ekarri bazuen zibilen eta militarren arteko bereizketaren ia desagertzea, biak erabat nahasi ziren boluntario iraultzaile mota berriak azaldu zirenean. XIX. mende amaierako garapen industrialak eta teknikaren aurrerapenek gatazka armatuen suntsiketa ahalmena errotik itxuraldatu zuen.\nHamarkada batzuetan, pasatu gara infanteriaren eraso masiboak ikustetik bonba nuklearrera, eskualde jakinetara mugatutako liskarretatik mundu gerretara. Eta arras konplexuagoak dira gaur gudarien bezala zibilen aurpegiak, irudiak eta esperientziak. Aldaketa guztion mamiak laburbildu ditu obraren zuzendari Cabanes doktoreak liburuetan berezitutako La Vie des idées webgunean. Elkarrizketa horretatik eta Mediapart guneari eskainitakotik laburbildu dugu gerraren mende bateko bilakaeraren historia.\nXIX. mendeko gerrek segitzen dute gutxi-asko Clausewitz teorikoak XVIII.ean zabaldutako eredua: estatuen arteko gerrak, gehienetan lurralde gatazken inguruan. Herritar-gudariz osatutako armadek egiten diote elkarri borroka gudu zelaia den espazio fisiko mugatuan eta denboraldi mugatuan, izan zitekeen egun bat edo gehiagokoak. Horra gerraren eredu klasikoa, XIX. mende osoan ikusi zena. Eredu hori krisian sartu zen 1914an lehertutako I. Mundu Gerran, batailen erabateko itxuraldaketarekin.\nSoldadu britainiarrak alemanek preso hartuta Frantzia Iparraldean.\nBatetik, guduak pasatu ziren hilabeteetan luzatzera eta borrokan ari ziren gizonen egoera ere erabat aldatu zen, amaitu zen ordu batzuetan gogor borrokatu eta gudu-zelaitik erretiratzen ziren garaia: orain lubakietan iltzaturik geratu behar zuten egun, aste eta hilabete luzeetan, lokatz eta izotzetan hiltzeko zorian. Arma berriek, izan gas, artileriaren obus edo bala, zauri larriagoak eragiten zituzten, ikaragarriagoak, gorputzak desagerrarazterainokoak. Guduen heroikotasun klasikoak han amaitu ziren betiko.\nGerra eredu klasikoaren bigarren krisi handia II. Mundu Gerrarekin iritsiko zen: 1945, lehen bonba atomikoaren leherketa. Jendeak masa handitan hiltzeko gaitasun harrigarria erakutsi eta gizadi osoa suntsitzea posible dela konstatatu zuen. Lehenbiziko aldiz gerra bateko gertakizun nagusia batailarik gabeko une gako batean gertatzen da. Eta hori gutxi balitz, urte berean hasten da zabaltzen gerra formatu berri bat, insurrekziozko gerra, gerrillen gerra.\nGerrillak eta insurrekzioak dira gaur egungo gerra formaturik hedatuenak, eta justu horrek bihurtzen ditu hain ulergaitz. 1950 eta 1960ko hamarkadetan, Gerra Hotzaren amaiera arte, eredu klasikoek balio zuten fenomeno berriak ulertzeko. Baina gaur egungo gerrak eta beren biolentzien dinamikak konprenitzeko gerraren historialariek gero eta gehiago jo beharra daukate antropologo eta etnologoengana.\nNagasakin 1945an AEBk jaurtitako bonba atomikoaren 'onddoa'.\nGatazka armatuak goxatu egin ote dira azken mende honetan? Ez, gerrak erradikaltzera jo du, zalantzarik gabe dio Cabanesek. Zergatik? Hasteko, guda egiteko baldintzak errotik aldatu direlako. Gudariek aurre egin behar diete arma berriei, artilleria izugarri bortitzei, gasei… Soldaduen gorputzek arrisku gogorragoak jasaten dituzte gaur XIX. mendean baino. Bigarren aldaketa handia, zibilen kontrako bortizkeriak: XX. mende hasieran zibilak ziren gerren biktimen %10-%20, II. Mundu Gerran %65, gaur egun %90 dira. Hirugarren aldaketa bortizkeria ideologikoetan datza, gerrak gero eta gehiago daude oinarrituta sustrai ideologikoak (etnia, arraza…) dituzten gorrotoetan, eta hau ere nahiko berria da.\nGainera, gero eta zailago bihurtu da bereiztea estatu barruko gerren eta kanpokoen artean, horra brutalizazioaren eredu famatua. Mundu gerra bat luza daiteke, esaterako, ondorengo gerra zibiletan.\nAldi berean, egia da jendeek erakutsi dutela gerra eta bere krudelkeriak arautzeko nahikeria. Horrela eraiki ziren zenbait arautze XX. mendean, nazioarteko hitzarmenetan bilduak batzuk eta beste batzuk kode militarretan. Hala ere, Hagako, Genevako eta antzeko arauek –biktimei, zibilei, zaurituei edo presoei buruzkoek–, Mendebaldeko jendeentzako baizik ez dute balio izan.\nGaur egun egoera paradoxiko batean bizi gara. Soldaduak desagertzen joan dira espazio publikotik, gutxienez XX. mende erdi aldean ezagutzen genituen soldaduak, desfileak, erakusketa handiak, uniformeak, derrigorrezko soldadutza… Gaur operazio antiterroristetan agertzen direnean harritu egiten dira herritarrak. Baina, aldi berean, gizartea militarizatzen ari da. AEBetara baldin bazoaz, armadaren irudia denean ageri da. Gerraren bortizkeria etengabe daukagu presente telebista pantailetan, film, joko eta entretenimenduetan. Hainbesteraino saturatu gaituztenez, bortizkeria banalizatzera iritsi gara eta azkenerako herritarroi erreakzionatzeko ahalmena kendu digute. Eta are kezkagarriagoa, atzerriko gerretan –izan Iraken edo Afganistanen– erabiltzeko ekoiztutako armak orain etxean hasi dira usatzen metropolietako poliziak.\nDroneen erabilera da azken aldiko berritasunik handiena, eta hainbat kezka eragiten ditu. Droneak gai dira askoren artean harrapakin zehatz bat identifikatu, sarritan programa informatikoen bidez, eta hiltzeko honek erantzuteko aukerarik eduki barik. Bestetik, aurkitzen ditugu jende normalak goizean jaiki eta lasai ederrean bulego batera doazenak beren lan ordu batzuetan hiltzera milaka kilometrotara dauden beste jende batzuk, eta hau ere berria da.\nGaurko drone bat erasoan. Eskifaiarik gabe gerrarako erabiltzen diren hegazkin berrien artean, ‘MQ-9A Reaper’ da drone eraginkorrenetakoa, misilik aurreratuenak jaurtitzeko prestatua.\nHonek guztiak bakearen eta gerraren artean bereiztea zailtzen du. Gerra hainbeste aldatu denez, gerra saihesteko prebentzio lana ere konplikatuagoa da. Etika aldetik, arriskua ere badago gerra hutsaltzeko, azkenean gerra deitzeko edozein gatazkari. Uneotan arazo handienetakoa da gerra hasteko edo amaitzeko errito guztiak desagertu direla. Antzina, gerran sartu aurretik deklarazio bat zegoen, parlamentuaren onarpena eta abar. Orain gerran sartzen gara kasik oharkabean, herritarren ordezkariei kontsultarik egin barik. Gerra hasterako, lehen herritarren mobilizazioa deitzen zen. Frantziak azken aldiz 1939an egin zuen mobilizazio deia, AEBek 1942an… ikusi bata bezala bestea geroztik zenbat gerratan sartu diren.\n“Gerra amaitzea”, berriz, gero eta gutxiago aipatzen dute historiagileek –Cabanesek dioenez– “gerratik irtetea” baizik. Hori hala da gerraren eta bakearen arteko porositateagatik, une batean bata dagoen ala bestea zehaztea oso zaila bihurtu delako. Herritarren artean izu berriak eragiten dituen terrorismoaren gaia ere hor dago: nola sailkatu hori, nola definitu, zein estatus eman erasotzen gaituenari, zein legeren arabera epaitu zaurituak edo preso hartuak? Gudarien desmobilizatzea ere arazoa da gaurko gerretan, estatuen arteko gerra klasikoetan hori prozesu ezaguna zen, baina gaurkoetan? Haurrak ere erabiltzen direnean guduetan, nola desmobilizatu behar dituzu haur soldaduak?\nXXI. mendean, horra beste mutazio bat, potentzia handiek beren gerretarako gero eta gehiago mertzenarioak kontratatzera jo dute eta honekin historian berrehun urteko jauzia egin dugu atzera, gerra kontrata pribatu handien esku utziz antzinako errejimenaren tresna bat berreskuratu dugu.\nBaina historia zirkularra izan ez arren espiralean garatu ohi denez… horra Mendebaldeko potentziak nola hasi diren berriro soldadutza unibertsala ezartzen. Emmanuel Macronek hori bertsio light batean egin duelako edo, gure inguruetan ez da protesta antimilitarista ozenik entzun. Helduko da hori ere. Agertuko diren bezala gerretako ahaztu aipa ezinak, desertoreak.\nKanal hauetan artxibatua: Gerra | Historia


Europako Parlamentuak proposatu du eskoletan xakea erakustea | Consumer\nEuropako Parlamentuak proposatu du eskoletan xakea erakustea\nUste du lagundu diezaiekeela haurrei sormenaren, intuizioaren eta memoriaren zentzua garatzen.\nEuropako Parlamentuak Europako Batzordeari (EB) eta estatu kideei eskatu die “Xakea eskolan” programa bat Europar Batasuneko (EB) hezkuntza-sistemetan sartzeko laguntza eman diezaietela haurrei sormenaren, intuizioaren eta memoriaren zentzua garatzen laguntzeko.\nGuztira 415 eurodiputatuk aitorpen bat sinatu dute, eta, adierazpen horretan, Europar Batasuneko Gobernuari eskatzen diote, kirolari buruzko hurrengo komunikazioan, programa honi beharrezko arreta eman diezaion eta urte horretatik aurrera behar adinako finantziazioa izan dezan. Euroganberak xakearen ondorio onuragarriak azpimarratzen ditu, haurren kontzentrazioa, pazientzia eta iraunkortasuna hobetzen laguntzen baitu, eta nabarmendu du lagungarri izan daitekeela sormena, intuizioa, oroimena eta gaitasun analitikoak nahiz erabakiak hartzeko gaitasunak garatzeko.\nXakeak zenbait balio erakusten ditu, hala nola determinazioa, motibazioa eta kiroltasuna, bai eta edozein gizarte-taldetako haurrentzat ere; beraz, gizarte-kohesioa hobetzeko eta helburu politikoak lortzeko balio dezake, hala nola integrazioa, bereizkeriaren aurkako borroka, delinkuentzia-tasak murriztea eta, are, zenbait mendekotasunen aurkako borroka.\nIdatzizko adierazpenak formalki onartzen ditu Europako Parlamentuak eurodiputatu gehienen sinadurak lortutakoan (erdia gehi bat). Une honetan, Euroganberak 754 eserleku ditu; beraz, gutxieneko sinadura kopurua 378 da.\neskola integración-eu memoria-eu sormena xake


Langile bat hil da Igantziko harrobian - hamaika telebista\nLangile bat hil da Igantziko harrobian\nBerriozarko 54 urteko langile bat hil da gaur Igantzin izandako lan istripu batean. EITBk jakinarazi duenez, istripua 13:00ak aldera gertatu da, eta materiala deskargatzen ari zirela kamioi bat iraultzean hil da langilea.\nAste honetan bere lanpostuan hil den bigarren behargina da. Astelehenean 38 urteko langilea hil zen Zanbranan, baso lanetan ari zela. Zuhaitz batek azpian harrapatu zuen eta osasun langileak iritsi zirenerako hilda zegoen. Arabako Foru Aldundiarentzat ari zen lanean azpikontratatuta eta erakunde horri ardurak eskatu dizkiote ELA eta LAB sindikatuek.\nGarbiñe Aranburu LAB sindikatuako idazkari nagusiak Hamaika Telebistan egindako elkarrizketan salatu du heriotza horiek "indarkeria patronala" direla "ekidin daitezkeen heriotzak direlako", eta instituzioei zein patronalari neurriak hartzeko eskatu diete.


About Us-Zhisen Plastikozko produktuak, LTD\n[email babestuta] / [email babestuta]\nPublizitatea Plastikoa Saioa\nPP plastikozko xafla\nZhisen Hardware eta Plastikoa\nGARA GURE ENPRESA\nFabrika da enpresa baten ikerketa eta garapen integratzeko, diseinua, productionand marketing ekartzea plastikoak modernoetan onena. Enpresa honek urtean sortu zen 2002. arelocated dugu Shijie Town, Dongguan den lanpetuta Pearl River Delta kokatuta Canton.\nGure instalazioak estaltzeko baino gehiago eremu bat 20000 m². Gaur, hainbat ekoizpen xafla hutsak plastikoak ildo jabea dugu, morethan 20 sakon-prozesatzeko ekipoak multzo, eta baino gehiago 10 aurreratu injekzioa equipment.Our Company multzo plastikozko hutsak orriak mota ezberdinak ekoizten espezializatuta (eroale gisa, besteak beste,, anti-staticand arrunt hutsak orriak, et ..), hutsak xafla edukiontziak, hutsak xafla labanak eta clamps.We halaber sakon-prozesatu hutsak xafla produktu mota ezberdinen pro-duce esaterako kutxak gisa, suction plastikozko produktuen eta lasterren; plastikozko erretiluetan mota desberdinak, berrerabilgarriak edukiontziak, berrerabilgarriak saskiak, lan paperontziak, txantiloiak; domesticsanitary plastikozko produktuaren; plastikozko urtzeko tresnak, gailu eta plastikoak clamping.\nGure enpresak, batez ere itsas garraioa erabiltzen du. Horrez gain, beste garraio moduak eskaintzeko aukera ematen.\n6 ekoizpen-lerroak egiteko lanean jarraitu 24 ordu. eguneroko irteera 30 tons, momthly irteera 900tonas\nbaino gehiago 20 industria teknologiaren urte, diseinua elite bildu Zhi Sen\n10 senior salgai dituzten taldeen 7 urte merkatuan esperientzia, ematen English indizea 24 ordu\nmundu mailako enpresa bat funtzionatu dugu eta gure ikuspegia Europako piztuta, Asia eta Afrikako eskualde eta gure bezeroekin harreman sendoak eraikitzen. Hala, produktu sorta da beti gure bezeroei arabera garatzen' beharrak.\nAurrekontua Quick Laginak hartzeko Zerbitzua.\nKalitatea eta bezeroaren lehen etorri gure estandarrak dira.\nenpresa An zientifiko integratuta, industrial, merkataritza.\nBezeroen gogobetetasuna da Zhisen gure azken helburua. gehiago optimizatzeko gure enpresa kudeaketa sistema jarraituko dugu, eta zerbitzu-sistema saldu ondorengo, beraz, lanaren inguruko bezeroei produktu onenak eskain diezazkiekegu, bizkar gure zerbitzua bikaina arabera, eta beti egiten dugu gure onena bezeroen behar guztiei erantzuteko.\nKontu eta gorde !Posta elektroniko eskaintza esklusiboak eta denbora mugatuko deskontu bereziak\nV0 Kalifikazioa Suteen Erresistentzia Goi..\nSaioa / Billboard Birziklagarriak Reusa ...\nRoad Saioa Hornitzaileak Deflagrazioen aurkako P ...\nDeitu Us+86 13580808791\nEmail :[email babestuta] [email babestuta]\nHelbidea :Sijia Industrial Area shijie Herria, Dongguan Herriaren, Guangdong, Txina\nCopyright © 2019 Zhisen Hardware Produktuak Co., SL.


Chévereren azken obra, 'Eroski Paraíso', gaur dFerian. Noticias de Gipuzkoa\nChévereren azken obra, 'Eroski Paraíso', gaur dFerian\nEUROPA PRESS - 2016(e)ko martxoaren 7a, astelehena - 13:08etan eguneratua\nDONOSTIA. Chévere antzerki taldearen azken lana, 'Eroski Paraíso', Murosen estreinatuko da martxoaren 18an, A Coruñan. Baina lehenago Donostiatik pasako dira aurrestreinaldia egitera dFeria jaialdian. 18:45etan izango da, Antzoki Zaharrean.\n2014an Antzerkiaren Sari Nazionala jaso zuen Chévere taldearen proiektu berri hau, Muroseko 'Paraíso' aretoan oinarritutako ikerketa eta dokumentazio prozesu batetik abiatu da, 1972tik 1990era irekita egon zena eta ondoren Eroski supermerkatu batean bilakatu zena.


Brou-sur-Chantereine - Wikipedia, entziklopedia askea.\nAntonio de Carvalho (en)\n48° 52′ 57″ N, 2° 37′ 46″ E / 48.8825°N,2.6294°E / 48.8825; 2.6294Koordenatuak: 48° 52′ 57″ N, 2° 37′ 46″ E / 48.8825°N,2.6294°E / 48.8825; 2.6294\nLe Pin, Pomponne, Vaires-sur-Marne, Villevaudé eta Chelles\n4.440 (2018ko urtarrilaren 1a)\n2.288 (%51.5) 2.094 (%47.2)\nBrou-sur-Chantereine Frantziako udalerria da, Sena eta Marne departamenduan dagoena, Île-de-France eskualdean. 2013an 4.253 biztanle zituen.\n2007an Brou-sur-Chantereine udalerrian erroldatutako biztanleak 4.253 ziren. Familiak 1.780 ziren, horien artean 592 pertsona bakarrekoak ziren (308 bakarrik bizi ziren gizonak eta 284 bakarrik bizi ziren emakumeak), 416 seme-alabarik gabeko familiak ziren, 572 seme-alabak dituzten bikoteak ziren eta 200 seme-alabak dituzten guraso-bakarreko familiak ziren.\n2007an 1.912 etxebizitza zeuden, 1.811 familiaren etxebizitza nagusia ziren, 32 bigarren erresidentzia ziren eta 69 hutsik zeuden. 645 etxeak ziren eta 1.213 apartamentuak ziren. 1.811 etxebizitza nagusietatik 897 bere jabearen bizilekua ziren, 883 alokairuan okupaturik zeuden eta 31 doan lagata zeuden; 118 etxek gela bat zuten, 185 etxek bi zituzten, 605 etxek hiru zituzten, 563 etxek lau zituzten eta 340 etxek bost zituzten. 1.263 etxek euren parking plaza propioa zuten azpian. 987 etxetan ibilgailu bat zegoen eta 519 etxetan bat baino gehiago zituzten.\nBrou-sur-Chantereine udalerriko biztanleria-piramidea 2009an .\n2007an lan egiteko adina zuten pertsonak 2.969 ziren, horien artean 2.322 aktiboak ziren eta 647 inaktiboak ziren. 2.322 pertsona aktiboetatik 2.143 lanean zeuden (1.121 gizon eta 1.022 emakume) eta 179 langabezian zeuden (86 gizon eta 93 emakume). 647 pertsona inaktiboetatik 229 erretiraturik zeuden, 242 ikasten zeuden eta 176 "bestelako inaktibo" gisa sailkaturik zeuden.\n2009an Brou-sur-Chantereine udalerrian 1.794 unitate fiskal zeuden, 4.359 pertsonek osaturik. Pertsona bakoitzeko diru-sarrera fiskalaren mediana urteko 20.479,5 euro zen.\n2007an zeuden 163 komertzioetatik, 5 janari enpresak ziren, 2 bestelako produktu industrialen fabrikazioko enpresak ziren, 21 eraikuntza enpresak ziren, 28 ibilgailuen saltze eta konpontze enpresak ziren, 6 garraio enpresak ziren, 19 ostalaritza eta jatetxe enpresak ziren, 4 informazio eta komunikazio enpresak ziren, 2 finantziazio enpresak ziren, 5 higiezinen enpresak ziren, 13 zerbitzu enpresak ziren, 44 administrazio publikoko enpresak ziren eta 14 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 51 zerbitzu publikoetatik, 1 posta bulegoa zen, 1 banku bulegoa, 2 ibilgailuen konpontzeko eta nekazaritza tresnetako lantokiak, 2 autoeskolak, 1 igeltseroa, 2 margolariak, 3 zurginak, 3 iturginak, 5 argiketariak, 4 eraikuntza enpresak, 4 ile apaindegiak, 1 albaitaria, 14 jatetxeak, 4 higiezinen agentziak, 1 tintoreria eta 3 apaindegiak.\n2009an zeuden 19 establezimendu komertzialetatik, 1 brikolaje denda handi zen, 1 120 m2 baino gehiagoko denda zen, 3 120 m2 baino gutxiagoko dendak, 3 okindegiak, 3 harategiak, 2 liburu dendak, 1 zapata-denda zen, 1 altzari denda zen, 1 kirol-denda zen, 1 drogeria zen eta 2 lore-dendak ziren.\n2009an tratamendu laburretarako ospitale 1 , amatasun-klinika 1 bat eta 2 botika zegoen.\n2009an 2 haur-eskola eta 2 lehen-hezkuntzako eskola zegoen. Brou-sur-Chantereine udalerrian Bigarren Hezkuntzako ikastetxe bat zegoen 207 ikaslekin.\nVaires-sur-Marne (1,3 km)\nChelles (2,6 km)\nLe Pin (3,5 km)\nChamps-sur-Marne (4,0 km)\nTorcy (4,1 km)\nVillevaudé (4,1 km)\nCourtry (4,4 km)\nPomponne (4,5 km)\nGournay-sur-Marne (4,5 km)\nSaint-Thibault-des-Vignes (4,6 km)\nMontfermeil (5,0 km)\nLognes (5,1 km)\nCoubron (5,3 km)\nLagny-sur-Marne (5,4 km)\nGouvernes (5,4 km)\nBussy-Saint-Martin (5,8 km)\nCollégien (5,9 km)\nCarnetin (5,9 km)\nBNF: 15275396j (data)\nOrriaren azken aldaketa: 13 otsaila 2021, 22:04.


Ostirala, 2014ko apirilak 25 - 09:33\nBrian Currin, Donostian, Lokarriren ekitaldi batean / A. Canellada, ARP\nElkarbizitza sendotzeko hausnarketa fasean da Lokarri\nHerritarren sarearen sorreran lan ildoetako bat galdeketa bazen ere, utzia dauka, egoera aldatu egin dela iritzita.\n"Distortsioak" eta "gaindosi politiko eta mediatikoak" kezka eragiten diote\nMiliziano errusiazale bat kontrol postu batean, Krasni Liman hiritik gertu, Ukraina ekialdean / E. M., EFE\nKievek gezurtatu egin du "operazio antiterrorista" bertan behera utzi izana\nGizarte zibilak ez duela "beldurrik izateko arrazoirik" adierazi du Avakov Ukrainako Barne ministroak.\nSaturrarango kartzelan preso egon zen andre baten bilobak salaketa egingo du Argentinako kontsulatuan, gaur.\nBidean ez galtzeko haria\nZazpi eragilek sortu dute 'Norabidea.info'. Webgunea Euskal Herriaren geroari buruz hausnartzeko eta eztabaidatzeko topagunea izatea nahi dute.\nKataluniari buruzko mahai inguru batekin abiatuko dute webgunea, astelehenean\nEskoziako Independentziari buruzko eztabaida (III)\nPetrolioaren ur nahasiak\nPetrolio eta gas industria aurkezten du Eskoziako Gobernuak proiektu independentistaren berme ekonomiko gisa, baina zahartzen doaz plataformak, eta urre beltza ez da erabat urrezko.\n"Eskoziako Gobernuak orain eskuak lotu xamar ditu"\nGenero indarkeria gaitzesteko elkarretaratze bat, Donostian / J. Urbe, ARP\nIndarkeriagatik salaketarik jarri ez duten andreengana joko du Donostiako Udalak\nIII. Berdintasun Planak emakumeen kontrako diskriminazioari aurrea hartzea du xede nagusi; 140 neurri inguru ditu.\nGipuzkoako Kaleratzeak Stop taldeko kideak, atzo, Donostian / J. H., EFE\nAlokabidek iaz 75 familia kanporatu zituen, gehienak zorrak izateagatik\nBizigune programan gertatu dira kaleratzeen erdiak; epaitegietara heldu aurreko 565 akordio lortu zituzten.\nAlderdien jarrera "hipokrita" salatu dute kaleratzeen aurkako taldeek\nNetanyahu, Tel-Aviven, segurtasunari buruzko biltzar batean hitzaldia ematen / J. H., EFE\nNetanyahuren ustez, Hamasen aldera lerratu da Mahmoud Abbas, eta horrek "ezinezko bihurtu du negoziazioa". Prozesua eteteaz gainera, zigor politikoak eta ekonomikoak ezarriko ditu Tel-Avivek.\nPalestinarren arteko arrakala, ixtear\nDiziplina zigorrak betetzeko modulu berezietan dituzte biak; atxilotuz geroztik, funtzionarioak soilik ikusten dituzte. Fleuryko emakumezkoen kartzelako egoera salatu dute han diren sei euskal presoek.\nFernandez Iradiren ebazpena, maiatzaren 12an\nIrailean hasiko dira curriculum berriarekin Nafarroan / I. Uriz, ARP\nNafarroako Gobernuak bideratu ditu Lehen Hezkuntzako curriculum berriak, LOMCEra egokituak: Espainia bihurtu da erreferentzia. Espainiako bandera eta ereserkia izango dira gaitegian, erlijioa aukeratzen ez dutenentzat.\nZer kenduko dute?\nZer erantsiko dute?\nIribas: "Curriculum aberasgarriagoa"\nHizpidea: 'Nafar zintzoa' (Jon Ordoñez)\nAntzerkia egin behar zela eta euskaraz egin behar zela. Bi lelo horiek hartuta abiatu zen Aulestiko Antzerki Topaketa duela bederatzi urte, eta hor ereindakoa uzta ematen ari da, maila bertsuko beste topaketa batzuk ere sortu direlako. Ander Lipus aktorea da Aulestikoen koordinatzaile, besteak beste, eta pozik da orain arteko emaitzarekin. Irudian, atzoko antzerki lantegia.\nHegoaldeko langabezia tasa puntu erdi igo dute aldaketa estatistikoek\n2011ko errolda berria baliatuta, INEk 37.900 langile gehiago aurkitu ditu, baina baita 15.900 langabe gehiago ere. Langabezia tasa txikitu egin da Nafarroan, eta igo Araban, Bizkaian eta Gipuzkoan.\nKutxabanken bulego batean lapurreta egin dute, Donostian\nPistola bat zeraman gizonak, eta zulo baten bitartez sartu da bertara.\nKrabelinen Iraultza gogoratzeko ekitaldia, iaz, Portugalen / J. S. G., EFE\nLoreak, armak isilarazteko\nGaur 40 urte, 1974ko apirilaren 25ean, Krabelinen Iraultza egin zuten Lisboan. Estatu-kolpe militarra izan zen, 1926tik Portugalen zegoen erregimen politikoa amaitzeko.\nJon Anzaren aldeko ekitaldia egingo dute gaur Urruñan\nApirilaren 18an bete ziren bost urte desagertu zela.\nAres, martxoko irudi batean / R. Bogajo, ARP\nAresek ziurtatu du PSE-EEn ez direla izango PSCn izandako zatiketak\nEAJk hitz egiteko borondaterik ez izatea leporatu dio Madrili, eta Aralarrek "iruzur" egitea egotzi dio EAJri.\nFARCeko ordezkariak "ezkerrean, Ivan Marquez", atzo, Habanara heldu berritan / A. E., EFE\nHabanako hirugarren kapitulua, Kolonbiako hauteskundeen itzalpean\nBogotaren eta FARCen arteko negoziazio prozesuarekin lotu du Juan Manuel Santosek bere kanpaina.\nHaur bat, eskumuturrekoa egiten / I. Zabaleta, ARP\nHaurren artean ageriko arrakasta lortu du goma txiki koloredunak elkarri uztartuz hainbat moldetako eskumuturrekoak, eraztunak edota panpinak egiteko ohiturak.\nJose Angel Sodupe (Bidasoako presidentea)\n/ J. Manterola, ARP\n"Agian baikorregi izan ginen Asobalen gonbita onartuta"\nSodupek aitortu du «kolpe gogorra» izan dela jada mailari eusteko aukerarik ez izatea sasoia amaitzeko oraindik lau partida falta direla. Hala ere, zehaztu du «aspaldi» zuela hori barneratua. Taldeak «gehiago» egin zezakeela dio, baina autokritika ere egin du.\nJavier Irureta (Athletic eta Realeko entrenatzaile ohia)\n/ M. del Valle, ARP\n"Talde handiek begiz joak dituzte Athletic eta Reala; hori ez da ona"\nZelaietako aulkitik ez baizik etxetik ikusten du futbola egun Iruretak. Tarteka haren falta sumatzen duela dio, baina ez dela itzuliko. Ez zuen uste Athletic eta Reala hain ondo ibiliko zirenik.\nEdukiak kargatzen... Etxarri Aranatzen egindako herri galdeketaren boto kontaketa eta emaitzak\nMartxelo Otamendi 2014-04-14\nAurrekoa Hurrengoa Artaldeak eta gazta berria Ordizian\nGuardia Zibilaren tresnak, haurren jostailu\nLibre topaketak 0.1\nKontseiluak deituta, hemeretzi udalerritan elkarretaratzeak egin dituzte estatuen esku hartzeak salatzeko\nHerria aukeratuAiaraldea (Araba-Bizkaia)Azkoitia (Gipuzkoa)Azpeitia (Gipuzkoa)Baztan-BidasoaBeasain (Gipuzkoa)Bermeo (Bizkaia)Beterri (Gipuzkoa)Busturia (Bizkaia)Debagoiena (Gipuzkoa)Deustualdea-Bilbo (Bizkaia)Donostia (Gipuzkoa)Durangaldea (Bizkaia)Elgoibar (Gipuzkoa)Ermua-Mallabia (Bizkaia)Errenteria (Gipuzkoa)Errioxaldea (Araba)Hirinet (Araba)Gautegiz (Bizkaia)Gernikaldea (Bizkaia)Gernika-Lumo (Bizkaia)Getaria (Gipuzkoa)Goierri (Gipuzkoa)Hendaia (Ipar Euskal Herria)Hernani (Gipuzkoa)Hondarribia (Gipuzkoa)Irun (Gipuzkoa)Lasarte-Oria (Gipuzkoa)Lea (Bizkaia)Lea-Artibai eta Mutriku (Bizkaia-Gipuzkoa)Legazpi (Gipuzkoa)Lekeitio (Bizkaia)Lezo (Gipuzkoa)Mahatserria-Bilbo (Bizkaia)Markina-Xemein (Bizkaia)Mutriku (Gipuzkoa)Oarso-Bidasoa (Gipuzkoa-Lapurdi)Oiartzun (Gipuzkoa)Ondarroa(Bizkaia)Ordizia (Gipuzkoa)Orio-Aia (Gipuzkoa)Pasaia (Gipuzkoa)Sakana (Nafarroa)Soraluze (Gipuzkoa)Tolosaldea eta Leitzaldea (Gipuzkoa-Nafarroa)Txorierri (Bizkaia)Uribe Kosta-Erandio (Bizkaia)Urola Kosta (Gipuzkoa)Urretxu-Zumarraga (Gipuzkoa)Usurbil (Gipuzkoa)Zarautz (Gipuzkoa)Zestoa (Gipuzkoa)Zumaia (Gipuzkoa)\tAiaraldea: Erreportajea: Sanprudentzioak, Danborraden eta barraskiloen sasoia\nApirilaren 26a, 22:00:00 Aiaraldea: Bainuetxeko langileek greba bertan behera utzi dute\nApirilaren 25a, 06:37:41 Aiaraldea: Aiarako udalak umeentzako udalekuak antolatu ditu Apirilaren 25a, 05:30:48 Goierri: Ampo empresari buruzko erakusketa irekiko dute astelehenean Idiazabalen\nApirilaren 25a, 04:52:35 Goierri: Liburu truke azoka Ormaiztegin\nApirilaren 25a, 04:45:29 Hara!\n'Osoigo.com', politikariek herritarren galderak erantzuteko ataria\n20tik gora politikarik hartu dute herritarren galderei erantzuteko konpromisoa oraingoz.\nANA URRUTIA (ETB-KO AURKEZLEA)\n"Pentsatu izan dut: noraino eraman behar naute espektakulua bilatzeko?"\nHurrengo asteazkenean itzuliko da 'Implicada' saioa ETB2ra. Urrutiak aurreratu du atal berriak "ikusgarriak" direla. Muturreko egoerak azalean sufrituko ditu aurkezleak.\nIaz, Elgetan egindako ikuskizunaren pasarte bat. 1936ko bonbardaketak gogoratuko dituzte Gernika-Lumon eta Elgetan asteburuan\nElgetan, herritik Intxortarako igoera egingo dute ikuskizun baten bidez, eta Gernika-Lumon (Bizkaia), 'Lurra astinduz' antzezlana izango da.\n'Altzaquillo', euskal dantza eta flamenkoa uztartzen dituen ikuskizuna\nSortzaile amateurren eta profesionalen arteko elkarlana da.\nWhatsapp aplikazioak 500 milioi erabiltzaile bildu ditu\nAzken hilabeteetan, azkar zabaldu da Brasilen, Indian, Mexikon eta Errusian, besteak beste.\nPili Kaltzada, 'Deia.com'-en.\nImanol Epelde, '27zapata'\nEgurrezko kutxa bat lasterkariari\nAmagoia Gurrutxaga, 'Zarauzko postalak, 1936ko gerra Zarautzen'\nAmaia Portugal, 'Zientziakaiera.com'\nBugattiko bihurgunea: Hiru garaipen, eta oraindik bigarren\nSua etxean sartzear\nIpurdia sofan ondo egokitzea\n2014ko Euskal Herriko Itzulia\nBertso Txapelketa Nagusia 2013\nNork irabaziko du binakako txapelketako finala?\nMartinez de Irujo-Barriola eta Olaizola II.a-Aretxabaleta bikoteek jokatuko dute eskuz binakako txapelketako finala. Maiatzaren 4an izango da partida.\nMartinez de Irujok eta Barriolak\nOlaizola II.ak eta Aretxabaletak\nMusika Estricalla eta The Capaces taldeen kontzertua. 7 euro.\nHONDARRIBIA Psilocybenea aretoan (2014-04-25)\tIkastaroak "Oporretan museoan: galiar erara" Familientzako eta haurrentzako tailerrak, gaia jantziak izango direlarik\nDONOSTIA San Telmo Museoan (2014-04-25)\tEmaguzu zure inguruko ekitaldien berri\nJoxan Artzeren poemak, Bide Ertzean, Asier Sarasola eta Oier Guillanen eskutik.\nSutegi Usurbil Maiatzak 3, larunbata 22:00 Jasotako dei guztien artean zozketa egingo dugu. Saridunen izenak maiatzaren 1ean argitaratuko ditugu.\nGetaria Maiatzak 4, igandea Jasotako dei guztien artean zozketa egingo dugu. Saridunen izenak maiatzaren 1ean argitaratuko ditugu.\nNola bizi izan zenuen 2004ko martxoaren 11?\nHamar urte bete dira Al-Qaedak hainbat lehergailu lehertarazita 191 lagun hil eta 2.000 zauritu zituenetik. Non eta nola bizi izan zenuen egun hura?\nEztabaida guztiak ikusi »\nBerria\tLiburu elektroniko zorroa (lar...\n16,00 € (BEZa barne)\nBerria\tLiburu elektroniko zorroa (bel...\nBerria\tLiburu elektroniko zorroa (biz...\nGomendioa\tLodosako pikillo piperra\n47,00 € (BEZa barne)\nPapereko edizioa Ostirala, 2014ko apirilak 25\nHezkuntza. LOMCE Nafarroan\nJavier Irureta. Athletic eta Realeko entrenatzaile ohia\n�Talde handiek begiz joak dituzte Athletic eta Reala; hori ez da ona�\nEduardo García Langarica. Medicus Mundiko Kontseilu Betearazleko kidea\nEmakumeak erabaki, gizarteak errespetatu\nJira. Angel Erro


“Outlet” liburu-dendak (eta azokak) eta bigarren eskukoak Bilbon. Altxor literarioak euro bakar batetik gora – Bolintxi\nLiburuak erostea dagoeneko ez da kapritxo garestia. Izan ere, gaur egun doan irakur daiteke liburutegi publiko bikainei esker. Gainera, liburu-dendetan sakela-liburuak ere egoten dira salgai, ohiko edizioak baino askoz ere merkeagoak. Hala ere, beste\nhirugarren aukera bat ere badago, bigarren eskuko liburuak saltzen dituzten liburu-dendak (eta azokak) hain zuzen, “liburu zaharren liburu-dendak” izenaz ere ezagunak eurak, non altxor preziatuak aurki daitezkeen euro bakar batetik gora. Pio Barojak eta beste horrenbestek oso gogoko zituzten. Bilbon badira bisitatu beharreko pare bat.\nUrkixo zumarkaleko 79an “Re-read: Libreria lowcost” dago. Kultura topaketetarako gune aproposa bihurtutako liburu-denda. Ezin egokiagoa da merke saltzen dituen liburuengatik (biografia, olerkia… eta nobela historikoa, beltza…) zein bertan antolatzen diren tailer eta solasaldiengatik.\nUrkixo zumarkalea 79\n94 442 16 72\nAstelehenetik larunbatera,10.00etatik 14.00etara eta 16.00etatik 20.00etara\nBilboko Guggenheim eta Arte Ederretako museoen artean dago. Denetiko liburuak dituen arren, bereziki Euskal Herria, bidaiak, zientziak, artea, zuzenbidea, medikuntza… eta horrelakoak jorratzen dituen liburuak ditu salgai. Baina horiek ez ezik, grabatu, liburu zaharrak eta bigarren eskukoak ere aurki daitezke.\nLiburu-denda honetan liburu zaharren, tasazioen eta peritazioen salmentan ere aritzen dira.\nJuan Ajuriagerra 52\n(Guggenheim eta Arte Ederretako museoen artean, Euskadi plazaren ondoan, Iberdrola dorretik gertu)\n94 424 10 72\nAstelehenetik ostiralera, 10.30etik 13.30era eta 16.30etik 19.00etara\nBoulandierretik gertu, Guggenheimen aurrean Libreria de Bilbao liburu-denda dago. Ingelesez idatzitako liburuak ditu salgai lau eurotik gora, hala nola, Margaret Atwooden “Alias Grace”. Bi eurotik gorakoak ere badira: Scott, Turow, Salgari, Gogol… Arte eta euskal gaiei buruzko liburu ugari ditu. Horiez gain, ilustrazioak, posterrak eta grabatuak saltzen dituzte 3 eurotik gora.\nMazarredo zumarkalea, 65 bis\n944 243 110\nBilboko Alde Zaharreko bihotzean, Harategi Zahar kalea 7n, irabazi asmorik gabeko elkarte bat dago, zeinen irabaziak bazterketa egoeran dauden pertsonei laguntzeko erabiltzen diren. “El Bolintxin” aurreko batean liburu-denda honetaz aritu ginen.\nFantasiarako ezin egokiagoa den lurralde honetan liburuak literatura-generoka daude ordenatuta. Aipagarria da liburu-dendaren haurrentzako atala.\nHorrez gain, Libuk jarduera-agenda zabala eskaintzen du: kontzertuak, solasaldiak, tailerrak, literatura lehiaketak… Gehienak doan eta boluntarioek gidatuta.\nHarategi Zahar kalea 7\n688 685 976\nAstelehenetik larunbatera 10.30etik 14.00etara eta 16.30etik 20.00etara\nLibrería de La Estación\nDenda txiki hau Abandoko geltokian dago, kafetegiaren ondoan erdi-ezkutatuta. Bigarren eskuko liburuak ditu salgai oso prezio onean liburu-meta, disko eta DVD askoren erdian.\nPlaza biribila 2\nBigarren eskuko liburuak dituzten liburu-dendetan azkena Deustuko Done Petri enparantzan dago, Libreria de Deusto, zeinek azken berrikuntza editorial eta bidaia-gidak ez ezik, liburuen aurkezpenak eta bestelako kultura-jarduerak ere antolatzen dituen. Horiez gain, bigarren eskuko liburu aukeratuak ere eskaintzen ditu.\nDone Petri enparantza, 4\nTel: 944 764 281\nZabalik 14:00ak arte\nPlaza Berriko igandeetako azoka, klasikoa Bilbon\nUrte ugari dira igandero goizeko hamarrak aldera Plaza Berria denetiko postuz betetzen dela (berrogeita bost bat postu). Lasai-lasai paseatu daiteke eta postu hauetako batzuek eskaintzen dizkiguten bigarren eskuko liburuei (batzuk gaztelania ez den bestelako hizkuntzetan) begiratu bat egin.\nPlaza Berriko igandeetako merkatua\n(Bilboko Alde Zaharra)\nDos de Mayo kaleko merkatua\nHilaren lehenengo larunbatean Bilbok bere alderdi alternatiboena jartzen du erakusgai merkatu “cool” honetan. Izan ere, azken aldi honetan Bilboko garrantzitsuena egin da. Bertan, denetik aurkituko duzu, bigarren eskuko liburuak barne. Ezinbestekoa da ezagutzea.\nDos de Mayo kalea\nHilaren lehenengo larunbata\nEta ibilbideari amaiera emateko hona hemen:\nLiburu zahar eta aukerakoak Areatzan\nBilbon klasikoa da eta asko dira urtero noiz jarriko zain egoten direnak. Bigarren eskuko liburuen azoka hau udazkenero egiten da, azaro aldera, Areatzako pasealekuan. Postu ugari izaten ditu. Bertan badago pagotxa literarioak aurkitzerik, bai eta lehenengo argitalpenak, bitxikeriak eta deskatalogatutako liburuak ere.\nPosted in: SASKI-NASKI,ZURETZAT INTERESGARRIA IZAN DAITEKE | Tagged: BIGARREN ESKUKOAK, BILBAO, LIBURUAK, LIBURUDENDAK\nKazuo Ishiguro, 2017ko Literatura Nobel saria\nSan Juan baleontziaren aurkikuntza eta balearen ehiza


GetxoPhoto jaialdia azken txanpan sartu da — Gaztezulo\nGetxoPhoto jaialdia azken txanpan sartu da\nGetxoPhoto jaialdia azken txanpan sartu da https://www.gaztezulo.eus/albisteak/getxophoto-jaialdia-azken-txanpan-sartu-da https://www.gaztezulo.eus/albisteak/getxophoto-jaialdia-azken-txanpan-sartu-da/@@download/image/getxophoto_1_1380093414.jpg\nEuskal Herriko argazkigintza jaialdirik handienetakoa denak, GetxoPhotok, zazpigarren edizioa izan du aurtengoa, eta dagoeneko azken txanpan sartu da. Abuztuaren 29an hasi zen, eta igandera bitarte ametsa oinarri duten lanak ikusgai izango dira oraindik hiriko kale eta aretoetan.\nChristian Caujolle komisario frantsesaren gidaritzapean, indar handiz abiatu zen joan den hilaren amaieran GetxoPhoto argazkigintza jaialdia. Ametsen mundua izan dute oinarri aurtengo irudiek, beronen errepresentazio bisuala, eta tamaina handiko oihaletan, karteletan… eta baita ohiko fotokopia eta esku-orrietan ere izan dira ikusgai, herritarren eguneroko bizitzaren parte bilakaturik. Erakusketa nagusia Ereagako hondartzatik Algortako Portu Zaharrera bitarteko ibilbidean kokatu dute, baina hiriko aretoetan ere hamaika lan izan dira ikusgai.\nDena den, jaialdiari dimentsio zabalago bat eman eta artista nahiz ikusleen parte hartzea sustatzeko, erakusketetatik haratagoko egutegia osatu dute antolatzaileek. Tailerrak, hitzaldiak, bisita gidatuak, proiekzioak… egin dituzte hilabete osoan zehar.\nBaina aurtengo berritasun nagusia Encerrona edo segada izeneko ekitaldia izan da. Abuztuaren 30ean egin zuten, eta Jordi Socias eta Monica Allende editore grafikoek, Cristina De Middel argazkilari espainiarrak, Blanca Berlin Madrilgo galeriako buruak, Aitor Ortiz argazkilariak… eta gaian adituak diren beste hainbat pertsona ezagunek hartu zuten parte, ekitaldirako izena eman zuten herritarrekin batera. Hizketaldiak, elkarrizketak, baita bazkaria ere!, egin zituzten ideiak elkarbanatu eta gai ezberdinen inguruan eztabaidatzeko, eta Yosigo Have a Nice Book eta Photobook Jockey proiektuak aurezktu zituzten.\nHori bai, datorren urtean ekintza honetan parte hartu nahi izanez gero, aldez aurretik eman behar da izena.\nHonenbestez, aprobetxatu jaialdiaren azken egunak oraindik ikusi ez dituzuen lanez gozatzeko.


Oinez ere aritzen da futbolean - Gipuzkoako Hitza\nOinez ere aritzen da futbolean\n2022, apirilak 01 Albisteak, gipuzkoa, Kirola 158\nKirol guztien artean, futbola da munduaren luze-zabalean zale eta jokalari gehien mugitzen duena. Futbol zaleak une batetik bestera pasiotik sufrimendura eta tristuratik poztasunera eramateko gai da kirol hori. Baldintza fisiko jakin batzuk nahitaezkoak izanik, futbolean jokatzea, ordea, ez da egon hala nahi izan duten guztien eskura. Orain arte.\nIzan ere, Reala fundazioaren ekimenez, 55 urtetik gorako edozein herritarrek ere futbolean jokatzeko aukera izango du hemendik aurrera, Walking Football proiektuari esker. Realarekin batera, Adinberri zahartzaroari buruzko ikerketa zentroa, Donostia Lagunkoia egitasmoa, Matia fundazioa, Adinkide programa, Agujipens Gipuzkoako jubilatuen eta pentsiodunen elkartea, eta Beasaingo eta Arrasateko udalak daude proiektuaren atzean.\nIñigo Diaz de Zerio Reala fundazioko proiektuen arduradunak azaldu duenez, Ingalaterran sortutako futbol mota bat da walking football-a. “Oinez jokatzen da, hiru ukitutara mugatuta daude jokalari bakoitzaren aukerak, eta baloia ezin da burutik gora altxatu”, zehaztu du.\nHiru egoitza aukeran\nKirola egitea “beti osasungarria” dela aintzat hartuta, zahartzaro aktibora iristeko adinean dauden herritar horiei “kirola egiteko aukera ezberdin bat eskaintzea” izan da proiektua martxan jartzeko helburuetako bat. Diaz de Zerioren iritziz, gaur egun, adin batetik aurrerako pertsonei zuzendutako eskaintza zabala dago: “Ttipi Ttapa paseo osasuntsuak, kiroldegietan egiten diren askotariko ikastaroak…”. Zehaztu du taldean egiten diren kirolak direla guztiak. “Baina, walking football-a ez bezala, ez dira talde kirolak”. Talde kirolak, izan ere, bere berezko ezaugarriak ditu: “Sozializatzeko aukera ematen du, eta bide ematen du harreman berriak egiteko”.\nGipuzkoan egingo dute walking football-a, baina Reala fundazioko proiektuen arduradunak jakinarazi du gipuzkoarrek ez ezik Nafarroako, Bizkaiko eta Arabako herritarrek ere ateak zabalik dituztela. Hiru egoitza proposatu dituzte proiektuari ekiteko: Realaren Zubietako instalazioak (Donostia), Beasain eta Arrasate.\nBeasainen, talderik gabe\nEntrenamenduak antolatzeko gutxienez zortzi-hamar laguneko taldeak osatzea beharrezkoa dela aipatu du Iñigo Diaz de Zeriok. Zubietan aritzeko, 30 bat pertsonak eman dute izena jada, baina Beasainen, adibidez, hiru baino ez dira animatu. “Ondorioz, Beasainen eta Arrasaten izena eman dutenen artean —dozena bat pertsona orotara— talde bakarra osatu dugu, eta, oraingoz, Arrasaten hasi dira entrenatzen”, azaldu du. Dena den, izen ematea ez dago itxita, eta, jende gehiago animatu ahala, ez dute baztertu egun gutxi barru Beasainen ere entrenamenduak hastea.\nAste honetan bertan ekin diete entrenamenduei Zubietan eta Arrasaten. Parte hartzaileentzat “doakoa” da, eta Beasaingo erabiltzaileei Arrasatera joateko garraioa ere jarri die Reala fundazioak. Parte hartu nahi dutenek Fundazioa@fundazioa.realsociedad.eus webgunean eman dezakete izena, baita 943-46 28 33 telefono zenbakira deituta edo Beasaingo eta Arrasateko kiroldegietan eskuragarri dauden izena emateko orrien bidez ere.\nPatxi Zufia urretxuarra da Walking Football egitasmoan parte hartzeko izena eman duen herritarretako bat. 62 urte ditu, eta orain bi urte hartu zuen erretiroa. Kontatu du Internetez izan zuela Walking Footballen berri, eta “aitzakia polita” iruditu zitzaiola “mugitzeko eta kirola egiteko”. Zufiak azaldu du futbola “betidanik” izan dela bere kirola: “Haurra nintzenetik jokatu izan dut, eta, gazte mailan, 1975-1976ko denboraldian, Urola futbol taldeko jokalari ere izan nintzen”. Lanean hasi zenean utzi behar izan zuen futbola.\nAurten, ekainera arte\nFutbola “kirol bat baino gehiago” dela uste du Zufiak: “Taldeko kirola da, eta horrek lagun berriak egiteko aukera eman zidan gazte nintzela, beste herri batzuetako taldekideak ezagutzekoa. Niri asko eman zidan futbolak”. Zehaztu du walking football-ak “taldeko kirola egiteko aukera” ematen diolako erakarri duela hainbeste, eta horregatik eman zuela izena. Hasierako ideia Beasaingo taldean aritzea bazen ere, gustura dago Arrasaten aritzeko aukera eman diotelako. “Bergara, Aretxabaleta, Elgoibar edo Eibar ingurukoekin arituko naizela pentsatzen dut. Proba egingo dut, behintzat, eta ea nola moldatzen garen”.\nHasiera-hasieratik, proiektua “oso begi onez” ikusi du Zufiak. “Gustatzen zaidan kirol batean zerbait ezberdina egiteko aukera ematen dit walking football-ak. Reala fundazioaren egitasmo berrira “goierritar gehiago batzea” espero du urretxuarrak, eta Beasainen taldea osatu ahal izatea.\nPrintzipioz, ekainera arte iraungo du denboraldiak, baina irailetik aurrera berriro martxan jarriko dute.


«Bisera buruan», Joanes Urkixo | BINKE\n«Bisera buruan», Joanes Urkixo\nUmetako argazkiak ikuskatzen ditudan aldiro beti irudi berak ematen dit atentzioa. Sei urte inguru ditut eta bertan irmo agertzen naiz, eskopeta bati sendo eusten, partisanoen zaindari baten antzera eta aurpegiera gupidagabea erakusten. Gaur, berriz, eta aurrenekoz, argazkian janzten dudan txapelari erreparatu diot, eta inguruko argazkietan janzten dudan biseradun txapelari ere bai. Ez dut lehenengoaren oroitzapenik, biserarena ordea bai, eta hori gogoratzean, ez bedi inor harritu, kultur kolonialismoak uste baino sano arinago harrapatu gintuela konturatu naiz.\nMunduan asko legez, garai hartan Coca Colak zurgintza lantegi bat zeukan Zabalean, gure etxe inguruan. Hantxe egiten zituzten tabernetako errotuluak, okumez edo kartoiz eta konpainiaren logoa eskuz margotuta. Hango langileekin adiskidetu nintzen eta, kokakolak debalde edan ez ezik, behin batean Coca Cola izena margotu zidaten biseran, filigrana klasiko guztiekin. Ni pozaren pozez, amak zelan hartu zuen berriz ez dut gogoratzen baina, atera kontu, argazkietako biseran ez dago horren arrastorik.\nKontua da, beraz, tarte labur batean iragarki-mutil ibili nintzela eta musu truke gainera, gaur arropa eta zapata markekin hain arrunta den modura. Hausnarketa da, bestalde, Coca Cola ez zela hasiera baino, handik laster gure mundua bakero eta gerra filmez, eta Superman, El Fantasma edo Mandrakeren tebeoez, eta Los Picapiedra edo Viaje al Fondo del Mar telesailez betetzen hasi zitzaigulako. Partisanoa forajido bihurtu zen eta harrezkero sheriff amerikanoaren puntumiran dago. Arto koxkolez.


Itsas izar bat. John Steinbeck - Bordaxuri Antzerki Taldea. Antzerki Testuak.\nItsas izar bat zen\nJohn Steinbeck - «Bordaxuri» taldea\nBordaxuri» antzerki taldea\n1976-1977. urteetan «Bordaxuri»k Larzabalen antzerkia antzezten du, zuzendaria Iker Gallastegui delarik. 1977-1978. urteetan «Zapeta xilotik» sortzen eta antzezten du. Talde lan bat da antzerki hau. Bost urtez taldea lotan gelditzen da...\n1983-1984. urteetan, berriz, «Basa Jaun» antzerkia moldatzen eta agertzen du. Talde lana da azken hau ere. Zuzendari paperean Francis Basterot aritzen da. 21 aldiz agertuko du taldeak, 2.500 ikusleen aintzinean. Azpeitiko Festibalen, 4 sari bilduko ditu antzerki honek.\nAzkenik, 1.985.ean «Itsas Izar bat zen...» talde lana prestatu eta antzesten du. «Perla» J. Steinbecken nobelaren moldakuntza.\nZuzendaria: F. Basterot Testu moldatzailea: Jean-Pierre Lahirigoyen Teknikalariak: Claude Aramendi eta Liliane Rizzon Jokolariak: Xalbat Cachenaut Argitxu Cantero M. Hélene Estecahandy Frantxua Harriague Txomin Heguy Maritxu Thicoipé Ginette Zamora\nAi.... Xahartzeak ez du deus onik.... Ene senarra, Kino, eta nihaur biak berdin mende hunekin sortuak gira! .... Eta ez geldirik egonak....\nHego Ameriketan eraman dugu bizi guzia... Itsas bazterrean.... Nahiz itsasotik atera dugun egun guzietako opilaren saria... Xirla arraintzan zer karra ginuen... Gero, horien barnean ziren perlak saldu ditugu...\nGure denborako egunik ederrenak iragaiten ari ginelarik hasi zen egun bat...\nKINO: Iratzartuz geroz, jeikiko gira...\nJUANA: Egun berri bat haste... bertze bat bezalakoa....\nKINO: Haurrak lo egin du?\nJUANA: Bai... Gau lañoa ¡ragan dugu... Eguna ere berdina behar laiteke...\nKINO: Itsasoa ere jabal dago, arraintzako egun behar bezalakoa izanen dugu!\nJUANA: Iguzkiak badu distira bortiz bat... Esne xorta bat nahi zinuke?\nKINO: Bai, gogotik... Xo...\nJUANA: Skorpion bat!\nKINO: Ez zira higitu behar.... (Haurra kolpatua da... Kinok skorpiona lehertzen du....)\nJUANA: Gaixo Koyotito! Laster... (Zauria xurgatzen dio... Jendeak heldu dira...)\nBATEK: Zer du? Ausiki du?\nBERTZE BAT: Juana! Horrela kenduko diozu bai pozoina!\nBERTZE BAT: Alimale herresta borrek zer lana egiteko...\nJUANA: Medikua! Mediku ba!\nJENDEAK: Medikua!... Medikua!... Medikua!\nMEDIKUA: Hep! Huna ni hemen... Isidro, hurbil hadi....\nKINO: Haurra pozoindatu dauku...\nISIDRO: Haur bat, bere aitamekin!\nMEDIKUA: Baditek dirurik pagatzeko?\nISIDRO: Sosik baduka?\nJUANA: Ez ahal duzue diruari kasu emanen? Haurra hein huntan izanki eta?\nISIDRO: Erakuts perla horiek!\nKINO: Huna! Hik ere dakitan bezala, gu bezelakoentzat ez duk guti!\nISIDRO: (Medikuari erakutsiz) Ez dute bertzerik.\nMEDIKUA: Hori ala tirritt!...\nISIDRO: Hauekin deus ez diaguk egiten ahal!\nJUANA: Zer, Isidro, hi ere horrela mintzo?\nISIDRO: Ene nagusiaren jakitatera ez da nornahi heltzen!\nJUANA: Ez dik biziko balio horrelako idorkeriaz apaintzekotan!\nKINO: Leher egin zazue, zerriak!\nJUANA: Gurez gure egin beharko dugu!...\nKINO: (Uretik ateratuz, etsitua) Ez... Ez dut deus atxeman.... Egungo egunak ez dauku deus berririk ekarriko...\nJUANA: Ez dugu uzten ahal!\nKINO: Badu orai bi oren arraintzan naizela... Perlarik ez dut ikusi xirla bakar batean ere... Goazen...\nJUANA: Ez, Kino... Zerbait aurkitu behar dugu... Ez dugu uzten ahal!\nKINO: Ez.... akitua naiz... nardatua.... Xirlek ez daukute ezer eskainiko egun...\nJUANA: Ez dugu uzten ahal, Kino!\nKINO: Bainan, zergatik, Juana! Zergatik presa hori? Haurra hobeki da... Pozoina xurgatu dakozu... Haurra sendatuko da!\nJUANA: Ez! Ez dakit, Kinoo! Ez naiz segur! Ez naiz fida! Sukarra badu oraino... Beha bere aurpegiari... Egun, lepoa ere hantua du... Beldur naiz, Kino... Beldur.... Medikua ikusi behar dugu... Medikua ikusi ... Entzuten duzu? Segitu behar dugu.. Segitu! Zerbait...\nKINO: Zerbait kausitu arte, ba.... (Kino arraintzan... Juana, gogoetatua...)\nJUANA: Ixiltasuna... Gure laneko ohidura... (Kino ateratzen da)\nKINO: Huna xirla bat... bertzeak ez bezelakoa.\nJUANA: Emeki... Idekazu... (Perla hor da! Harriturik geld¡tzen dira. Perlaren soinua entzuten da!)\nKINO: Perla! Gurea!\nJUANA: Munduko perla!\nLOLITA: Ez dakit erran behar dutanez, naski hobe ez erranik, zeren eta erranez geroz errana baita!\nESPERANZA: Au! Ja... ja... jaliko duka...\nLOLITA: Ez duk ene usaia nekez salatzekoa, bainan oraikoan behar diat polliki mintzatu...\nFRANCISCO: Kinok perla ederra hatxeman dik.\nCONCEPCION: Gauza hatxemana bekan duk ederra!\nLOLITA: Beihelakoak ziona jakin gabean mintzo dena zaman itsuaren gainean zabilak. Bainan, nik perla hori ikusi duen norbeit ikusi diat. Horiek hola... nik jakin diat berria denek baino lehen... Zuzen den bezela... Beharriak idekiak dituena duk lehenik jakiten duena...\nCONCEPCION: Eta ahoa zabaltzen duena gezur kurrizailea!\nFRANCISCOt lzigarriko perla da... Izigarria....\nESPERANZA: Hik, gutti aski duk, izitzeko!\nFRANCISCO: Argi durduzagarri bat botatzen dik perla horrek!\nCONCEPCION: Hain xuxen, nik uste gu bezelako baten begira egonki!\nESPERANZA: Ez duk po, po,... po,...\nTANCREDO: Ago! Bihar erranen duk!\nLOLITA: Nik erran nahi dit gauza bat: hatxeman balin badu perla bat, bobe. Hatxeman balin badu perla balio handikoa, oraino gehiago bobe!\nFRANCISCO: Eskuetan atxikitzen delarik, bazter guziak argi xuriz ihiztatzen ditik, ama birjina baten pare!\nCONCEPCION: Gauza berri guziak hola izaiten dituk!\nFRANCISCO: Miresgarria! Munduko ederrena duk!\nESPERANZA: E... zakiak .... e.... e....\nLOLITA: Egia denez? Bixtan duk baietz.... nik diat lehenik jakina. Salbu ez baitut gauzarik salatzen segur izan gabe, orduan goaitatzen diat bertzek ere doi bat erran dezaten!\nCONCEPCION: Edozein gisaz, ez dik ontasun atxemanak ondorio onik!\nTANCREDO: Hatxeman ez dugunentzat, ez!...\nESPERANZA: Perla hori, egiazkoa balitz!....\nCONCEPCION: Ez zunan Kinorentzat, edo guretzat izanen!\nFRANCISCO: Juana eta Kinoren zoriona orai handitzen balitz? Balio handikoa duk... Perla gaitza duk!\nCONCEPCION: Berdin asto izanen dituk, zeren diruak ez baitu zoriona egiten!\nTANCREDO: Nahi den zorigaitza hautatzen ahal baita, diruarekin!\nFRANCISCO: Zer atsegina gure berrian: norbeit aberastu!\nCONCEPCION: Hi ez otoi goizegi mintza, usaia dukan bezala!\nFRANCISCO: Ez dituk hire ohidurak hobeak: begiko zikina bezain astiro duk bertzen goxotasuna!\nESPERANZA: Horrenbeste ele, ja... ja... jakin gabe egia denez!\nLOLITA: Nik errana ez duk dudan ezarriko! Ni mintzo nauk jakinean! Bertzela, ixilik egoiten nauk! Ez nauk behin ere gezurren erraiten entzun!\nTANCREDO: Gezurren ez! Aldian, bat bakarrik!\nESPERANZA: Nik, gezur erraitea ez... ez... ez... diat maite...\nTANCREDO: Ahal ere behar dik...\nFRANCISCO: Zer goxoa, orai! Perla! Munduko perla gure auzoan!\nCONCEPCION: Ez dik auzoko saldak beteko hire tupina!\nLOLITA: Naski horrelako zerbait gertatzen denean, zati ttipi bat ukaitzen ditek herritar guziek. Ez uste izan hori dela ene aldetik gutizia bat; ez nauk horren gainean!\nTANCREDO: Nolaz aho hetsitik ez baita ulirik sartzen...\nCONCEPCION: Zer bitxikeria: Kino eta Juana nehorek ez aipatzen eta orai perla txar bat dela eta... denen aho mihitan!\nFRANCISCO: Gaizkiago eror zitakean, eta perla ez duk txarra; itsusia duk edertasunez!\nESPERANZA: Baietz! I... i... ilarrak ere badituk ederrak!...\nCONCEPCION: Egun hauetan gure herrian heldu diren gauza bakarrak dituk!\nTANCREDO: llarra nasai, eta azantza nasaiago!\nFRANCISCO: Jeloskeriak itsutuak zirezte! Zikoitz amorratuak bezala denen jorran iduri eta egiak ez duela bere bidea eginen!\nCONCEPCION: Kino eta Juanak lanik gabe gildua lukete zuen arabera beren errextasuna bizi guziko!\nLOLITA: Aski tetelekeria... Nik erraiten dautzuet egia! Horra! Perla hori ederra eta balio handikoa dela!\nFRANCISCO: Kino eta Juanaren atsegina ezin jasana zautzue!\nJUANA: Aditu! Aditu! Gure haurra, Koyotito, skorpionak hil zorian ezarri du... Bainan orain, hobeki da... Sendatuko da!...\nI — (1) bakarrik dantzan.\nII — (2) bakarrik dan tzan seigarren taulan.\nIII — (3) bakarrik dantzan erdian.\nIV — Apeza. (A) — Ooh! Entzun! Entzun! Ni zuen artzaina naiz! Girixtino maiteak, zuen bekatuen xuritzerat heldu naiz!\n(1) — Jauna, ni... Ni kofesatu behar nauzu!\n(A) — Mintza beti...\n(1) — Haur bat egin dut... bakarrik.... Nihaurrek....\n(A) — Zer heina!\n(1) — Bertzerik ere bada: politika egiten dut!\n(A) — Ez zinuen deus beharragorik?\n(1) — Gero... (Ahopetik) » (Apeza trenpexartzen da). V — Bertsua. (kantuz) Ezin zinetsia da egun gertatu\nGatuak xakur ttipiak egin ditu.\nKino eta Juana dira aberastu\nUrean izar bat dute barrapatu\nMunduko perla baitute biek aurkitu\nJende guzia da hortaz axolatu. VI — Medikua. (M) — Nik, denak egiten ditut: sendatzen edo ez eritzerat uzten!\n(1) — Nik errainetan min dut...\n(2) — Nik buruan zerbait badut...\n(3) — Ene errematismak ausikika ari zauzkit...\n(M) — Ixo! Bota hori etxe gibeletan’ VII — Juana dantzan.\nVIII — (4) kantuz.\nKINO: Errazu, Juana... Arma bat erosiko dut...\nJUANA: Perla saldu eta esku gain ederra izanen dugu...\nKINO: Aspaldiko amentsa, arma bat ukaieta, egun egia bilaka daiteke!\nJUANA: Barku gaixo horri ere antolamenduak zor dizkiogu...\nKINO: Eginen ditugu! Ez da oraikoa! Orain, orain, Koyotito, gure haurra eskolatzen ahalko dugu!\nJUANA: Guri eskas egin daukun jakitatea bilduko du!\nKINO: Hiri handietan ibiliko da...\nJUANA: Liburuetan idatziak xeheki ikertzen ahalko ditu...\nKINO: Ostatu handietan apairuak hartuko ditu! Etxeko arto opiletik landa, ez da gaizki izanen!\nJUANA: Jende handiak solastatuko ditu!\nKINO: Eskolatua eta munduan barna izana denak, arrakasta handia du... Gure gordetasunaren ordaintzeko, ez da hain gaizki!...\nJUANA: Funtsean, Kino! Gu ere bizi gira gure gora beherekin!\nKINO: Beldurra eta ixiltasuna ditugu egun guzien opariak. Gure semeak ez du borrelakorik jasanen! Perla sal erospenetan ariko da! Eskolatua, leku askotan izana, oraino gaztea izanen da!\nKINO: Errespeturekin mintzatuko zaizkio jende guziak. Auzoak, berek atxeman perla bakarren saltzerat etorriko dira... Hirian ukanen duen bulegoa izanen da inguru hauetako sal-eroslen helburua!\nGure semeak eskuetan atxikiko ditu herritarren zorteak: bakarra izanen da: handiena!\nJUANA: Kino! Aski!\nKINO: Diru tratuak eskuetan izanez geroz, gure semea nahi bezala jabetuko da hiriko ontasunez!\nJUANA: Otoi, gizona! Geldi!\nKINO: Dirua trumilka eskuratuz geroz, saltegiak banazka ahurrean bilduko ditu!\nKINO: Perla merkatua gure familiaren afera izanen da!\nJUANA: Ixo! Hortan bego!\nKINO: Sal erosteak eskuratuz geroz, gaina dugu bertzek umilki onartuko dituzte gure gutizia guziak!\nJUANA: Kino! Hortan aski! Norentzat daukazu gure burua? Guk norbeit zangopila? Sekulan! Sekulan!...\nPerla ederra, munduko perla,\nsaldu behar,... saldu behar...\nMAXIMO: Gure ofizioan, Migelitin, bi gauza behar ditik lehen ezarri!\nMIGELITIN: Hik denak jakinki eta, zertako ez duk bakarrik eginen Kinorekin tratua?\nMAXIMO: Erraiten diat bi kalitate behar direla tratuan artzeko! Zalutasuna eta eztitasuna!\nMIGELITIN: Zalu eta eztiki egiten baduk astokeria bat, beti astokeria geldituko duk! Gaizo Maximo!\nMAXIMO: Bakoitzak bere ideiak, bainan ez balitz gure aintzindari, Don Felipe de la Plata, ez geniokek urrun joaiteko irriskurik!\nMIGELITIN: Hik ez, bainan nik arto axalean bizitzeko usaia badiat!\n(Jokoa Don Feliperekin)\nMAXIMO Horra Kino! Orain, goazen dirua irabaz!\nKINO: Egun on guziak. Heldu nautzue\nMIGELITIN: Agur Kino! Zer atsegin zinuke?\nKINO: Perla bat badut salgai!\nMANOLO: Bat bakarrik? Ez zira urrun joanen!\nKINO: Ez da nola nahizkoa!\nMANOLO: Izan bedi bat, beti batto baita ordean!\nMIGELITIN: Guk, ezagutzen dugu perlen gora behera!\nMAXIMO: Hortarako dugu bildua jenden konfiantxa!\nJUANA: Hori, ez ote dute bertzek erran behar?\nMANOLO: Gu, elgarren artean kasaila gorrian bizi gira! Saltzaile guzien abantailetan!\nMIGELITIN: Horiek hola, nun duzu delako perla?\nKINO: Horra! Ez da nola nahizkoa errana dautzuet!\nMIGELITIN: Berezia da... larria... astoa!\nKINO: Munduko perla da! Ederrena! Bakarra!\nMANOLO: Nik erranen dautzut egia, Kino! Beti horrela izaiten da, nerea daukat ederrena!\nMIGELITIN: Bi kalitate baditu zure perlak: berezitasun handia eta balio ttipia!\nKINO: Nihoiz ez duzu borrelakorik ikusi!\nMIGELITIN: Gure artean, hamar elek ez baitute bat balio: zenbat eztimatzen duzu?\nKINO: Cure zoriona behar dugu finkatu hunekin! Balio handia du!\nMIGELITIN: So egin behar dautazu! Nik, zu zirelakoan prezioa emaiten dut...\nKINO: Xifrerik ez duzu erran!\nMIGELITIN: Mila eta bortz ehun libera... Orain eginez tratua!\nKINO: Ohoina! Gutaz trufatzen zira! Berrogei ta hamar mila libera behar ditut egin!\nMIGELITIN: Oh, oh! Zuk eta nik, bien artean ere, ez dakigu zenbat den berrogei ta hamar mila libera!\nMANOLO: Erakuts neri.. Bebar bada, nik badut horrelako baten aintzinekoa! Zenbat egin nahi zinuke? Mintza gaiten gizonki!\nKINO: Ni, beti berrogei ta hamar mila liberetan naiz! Prezioa da!\nMANOLO: Ez, gaizoa... Zure perla berezitasun bat da! Erakustegi zoko batean egon beharra da!\nKINO: Baietz, baietz... mementoan ene eskuetan baita!\nMANOLO: Ez nuen uste horrelako kasko gogorra zinuela!\nKINO: Nerea nik ere...\nMANOLO: Gertatuak gertatu, nik eginen dautzut eskaintza bakar bat: bi mila libera segidan paga!\nJUANA: Zueri bederen ez dautzue laster odola sakelerat biltzen!\nKINO: Bertze molde bat atxemanen dugu saltzeko!\nMAXIMO: Zaudezte adixkide onak! Ni tratuan artzeak durduzatzen nau! Bi mila eta bortz ehun liberaren eskaintzaz ohoratzen dut zuen perla famatua!\nJUANA: Kino! Goazen hemendik! Ez gira horrelako jendekin tratuan ari behar!\nEROSLEAK: Bi mila eta sei ehun!...\nBi mila eta zazpi ehun!...\nBi mila zortzi ehun eta bat!\nBi mila bederatzi ehun libera!...\nDON FELIPE: (Boza) Astoak! Asto handiak!\nMIGELITIN: Nik zazpi egin ahalak egin ditut... bertze horiek, ene ondotik lana errextua zuten!...\nDON FELIPE: Sobera zalaparta ibili duk!\nMANOLO: Ni, legunki eta gizonki mintzatu nintzaio!\nDON FELIPE: Kinok bik baino kasko gogorragoa dik!\nMANOLO: Ez naiz nere helbururat arribatu...\nDON FELIPE: Bide erditan gelditzen diren mandoak dituk hitsenak!\nMAXIMO: Nik, adixkide baten solasak ditut ibili...\nDON FELIPE: Eta asto tetele gelditu, bertzeak bezala!\nMAXIMO: Ez da gure falta!...\nDON FELIPE: Beti horrela duk! Bertzen falta! Bainan, perla ez da nere eskuan!... Hori ez dautzuet barkatuko!... Zorri ez deusak’!........ PERLA EZ ENE ESKUAN!\n-EZTIAK ULIAK BILTZEN-\nJAUN ERRETORA: Haur maiteak, egun on! Jainkoak dautzuela zorion!\nKINO: Agur Jauna! Hemengo aldi?\nJAUN ERRETORA: Zuen laguntzaile ezarriak gaitu zeruko aitak! Beti zuek gogoan zaituztet!\nJUANA: Errazu! Orai, ezkonduko gira! Kinorekin aipatua dugu!\nJAUN ERRETORA: Badakit zuen gogoa xuxen dabilela...\nNahiz zeruak ni bemen ezarri nauen behar orduan lauzkatzeko.\nKINO: Badakizu... Perla .... ederra....\nJAUN ERRETORA: Entzuna dut, haur maiteak! Jainkoaren nahia da!\nKINO: Laket zauku, Juana, jakitea guretzat ere bihar, atzo baino bobea izan daitekela!\nJUANA: Hala behar laiteke segurrik....\nJAUN ERRETORA: Uzten zaituztet, haur maiteak; atseginekin ikusten dut zuen gogoa lerden dagoela... Beraz erran bezala, ezkonduko zirezte elizan! Eliza bori preseski antolamendu beharretan dago... Zuen izeneko batek suen eraiki! Hasi saila segituko duzuela ez dut dudatzen! Horiek hola, ene adixkidantza eta ene benedizionea segurtatuak dituzue!\nKINO: Horrek ere, orai, gure etxeko sar jalgia badu...\nJUANA: Izanen dira bertzeak ere...\nMEDIKUA: Egun on, lagun maiteak! Zertan duzue haur ttipi hori?\nJUANA: Ez da gaizkiago. Sendatzen ari da, nik uste.\nMEDIKUA: Zuk uste baitz, baina nik jakin ezetz! ltxuraren kontra itzulikatzen dira skorpion ausikiak!\nKINO: Amak xurgatu dio zauria eta onera eman du!\nMEDIKUA: Kino! Deus ez dakizun gaietan ixilik egoitea hobe duzu! Xorokeria gutiago erranen duzu!\n(Pikara muntatzen hasten da)\nJUANA: Uste duzu artamen bat beharrezkoa dela?\nMEDIKUA: Zuek ixilik eta ni ene lanean, ene jakitatearekin! Horrela dugu haurra salbatuko! (Ahopetik: "Balakite!...")\nKINO:: Errazu eta... Orai, ordaintzen ahalko zaitugu!\nMEDIKUA: Entzun dut, ba, perla atxeman duzuela! Nahiz ni bezalako gizonak ez diren diruarentzat ari lanean! Uzten zaituztet, adixkide onak! Ni, beti zuen zerbitzuko nago.. Ene ohorea hortan da!\nJUANA: Errazu, Kino! Gure Koyotito ez dago hobeki! Pikurak kalte egin dio!\n-OHOINA HIL -\nKINO: Horrenak egin du...\nJUANA: Gure etxean sartua zen...\nKINO: Goazen anaiaren etxera...\nJUANA: Ba, han gira bobekienik gordeko!...\nKINO: Errak, Tomas, badakik... Gorde behar gaituk...\nTOMAS: Sar ene etxean eta ixilik egon...\nHERRITAR 1: Errak! Hire anaik gizon bat kolpatu dik!\nHERRITAR 2: Hil dik! Hil!\nTOMAS: Kino eta Juanaren etxean gordeka gauaz sartua zian.\nHERRITAR 2: Etxen sartzen diren guziak hiltzen badira!\nTOMAS: Hori ez zian agurtzera heldu zen norbait!\nHERRITAR 3: Hiltzea beti krima bat duk!\nHERRITAR 2: Hire anaiak eskuetan odola badik!\nHERRITAR 1: Zer eginen ginuen gutarik bakoitzak?\nHERRITAR 3: Nun da orai?\nHERRITAR 2: Gordea! Beldurrez ikaran!\nHAURTXO BAT: Nik... Nik entzuna... Nik ikusia...\nHERRITAR 3: Gizon hiltzaile bat ez daitekek libro utz!\nTOMAS: Ohoina ez balitz bertzenari lotu, bizi egonen zian, bain segur.\nHERRITAR 2: Bainan, nun da orai? Hik badakik?\nTOMAS: Gaixtagin hori hain segur denetara prest zian!\nHERRITAR 3: Ikusiko dik hire anaiak gu zertara prest giren!\nTOMAS: Berea dik zaindu...\nHERRITAR 3: Nun dira? Hik badakik?\nHERRITAR 2: Errak edo hainbat gaixto hiretzat!\nTOMAS: Ez dakiat nik!\nHERRITAR 3: Nun dira Kino eta Juana?\nTOMAS: Ez dakitala! Ez nauk denen jak¡tera bortxatua!\nHERRITAR 2: Gure artean gizon hiltzaile bat ez diaguk onartuko!\nHERRITAR 3: Zuzen den bezala, ezkuratu behar ditiaguk!\nHERRITAR 2: Aitortuko duk edo hire etxeak beroaldi bat ukanen dik!\nTOMAS: Ez dakiat! Ni ez nauk hobendun!\nHAURTXOA: Nik... Nik ikusiak....\nTOMAS: Habil hemendik, haur tzarra!\nHERRITAR 3: Nik solastatu nahi diat heiekin... Erran behar dautak neri bakarrik!\nTOMAS: Ez dakiat erraiten dautzuet bamargarren aldikotz!\nHERRITAR 1: Ez dakienak ez dik salatzen ahal!\nHERRITAR 2: Berdin duk! Atxemaiten baditugu, hi ere gazitua izanen haiz!\nHAURTXOA: Nik... Nik badakit... lkusiak ditut...\nHERRITAR 3: Ah! Biba zu... Errazu ahopetik...\nKINO: Entzun diaguk!\nJUANA: Gu lanjerean gira... Zu ere hala izanen, Tomas...\nKINO: Goazen, eta milesker, anaia...\nHerri guzia, denak gure gibeletik... eta guk... ihes egin behar... ihes egin behar...\nFARO: Gertatua gertatu, behar ditugu gaixtagin boriek hatxeman! Nor da ene meneko jartzen lan horren egiteko?\nHERRITAR BAT: Ni.... Badakit gizonen ihizin! Ez dut lehen aldia izanen!\nFARO: Hori bazakiat! Ez diat nahi! Nere meneko direnak behar ditiat!\nGORDO: Astia badaukat nik eta zenbat ordaindua laiteke?\nFARO: Hi aldiz lanaz baino axolatuago haiz sariaz! (Hura enetzat ere on duk!)\nHERRITAR BAT: Jinen nautzu ni... Abila naiz... Hain segur, abilena!\nFARO: Hori bertzek erranen ditek... Sobera abila ere...\nGORDO: Zalutasunez ni nagusi naiz?\nFARO: Bai! Horra bat... Hemendik goiti ene meneko haiz... Bertze bat be bar diat!\nTONTO: Urrun ikusten ahal dut nik!\nFARO: Satorra bezain lausoa izanki eta... Funtsean berdin bai.. Hartzen haut... Nik askiko diat urrun ikustea!\nGORDO: Ihizin abiatu aintzin, zenbat diru hundiko dugu?\nFARO: Batere ez! Saria lana egin eta duk ukaiten!\nTONTO: Noiz itzuliko gira etxera?\nFARO: Beti berdin gaizoak! Lana egin eta itzuliko gaituk! Aiba! Zoazte etxera! Bibar goizean, abiatuko gaituk eta ez diaguk barkatuko Kino eta Juana hatxeman arte!\nKINO: Ihesa segitu behar dugu...\nJUANA: Bai... Barkua ere hondatu daukute...\nJUNO: Deusek ez ditu gibelarazten... Etxea erre daukute... Gure etxea...\nJUANA: Oinez joanen gira ipar aldera...\nKINO: Hiri handiak ba omen dira... Horietan gordeko gira...\nJUANA: Koyotito laoki lo dago.. Ez du garrasiarik eginen...\nKINO: Goazen haizea jauzi da... Errestorik ez dugu utziko sablearen gainean...\nJUANA: Abantaila badugu... Lehenik abiatuak gira...\nJUNO: Orain ez dugu gibelera egiten ahal... Aldi batentzat xantza alde izanki eta! (Perlari begiratuz).\nJUANA: Gure xantzari hegalak nahi diozkate moztu tratulari horiek...\nJUNO: Eta herritar guziak aiher ditugula!\nJUANA: Jeloskeriak ez du nihoiz adimendua zorroztu nehori!\nKINO: Goazen gu hiruak...\nGORDO: Ni ona nauk, bainan hatzik ez diat ikusten!\nFARO: Helburua bete eta orduan duk saria ukanen!\nTONTO: llargi xuri izanki eta, ez da hatzik ageri...\nGORDO: Hik iguzkia behar duk ba zerbait ikusteko...\nFARO: Are... au.. ixilik eta segi!\nTONTO: Saria ukanen dugulanik!\nFARO: Behin lana...\nGORDO: Ez duk jende mota hori abila...\nTONTO: Ur pean leheregina bizitzeko... Gu bezala...\nGORDO: Okasione onak ez ditek huts egin behar...\nFARO: Zer kalaxka... Jo aintzina zuek biek!...\nJUANA: Kino, ainitz bide badugu eginik...\nKINO: Bai... Zoin lehen hirira hel ari gira, gure lasterkatzailekin...\nJUANA: Emeki... Haurra iratzartzen ari denetz.\nKINO: Senditua ote duenetz horrek ere...\nJUANA: Gure odol bera du hunek ere...\nJUNO: Goizik ikasia izanen du zer den bizi beharra!\nGORDO: Hep.... Behar bada hementxe....\nTONTO: Errazu, Faro! Perla hartu aintzin, gizona garbitzen baginu!\nGORDO: Zuk arma izanki eta.... arrisku gutiago laiteke...\nFARO: lxilik! Eta segi!\nGORDO: Ba, bainan nik gauza errexak laket ditut!\nTONTO: Saria berdina izanen da hil ala bizirik utz!\nFARO: Ixo! Ez duk mihiarekin kausitzen errestoa!\nGORDO: Halere... karkulak aintzinetik egitea hobe da...\nTONTO: Lanean emazte horrek gizon bat balio omen dik!\nGORDO: Ba bainan harek ez dik puñakil...\nKINO: Juana... Orai, goratasunean gira...\nJUANA: Hemen gelditurik ere ikusiko ditugu heldu...\nKINO: Apur bat hatsa har dezagun...\nJUANA: Oizu arto opil bat...\nFARO: Gaurko, hemen geldituko gaituk!\nGORDO: Ez da goizegi! Ni segurrik, akitua naiz!\nTONTO: Deus ikusi gabe, nehor elestatu gabe, ni enoatzen hasia naiz!\nFARO: Eta ni zuen tetelekeriek nardatzen...\nGORDO: Badugu merezimendu gu biek... Zuzenez orai behar ginuke altxatu sariaren...\nFARO: lxilik! Beti saria! Beti irabazia! Eta ohorea! Lan hunen egiteko ohorea!\nKINO: Pausatu zira, Juana? Aski jan ote duzu?\nJUANA: Ba... Koyotitok ere ahamen bat jan du... Zer kenkan giren gu hiruak...\nKINO: Gora beherak gero eta kiretsago bilakatzen dira...\nJUANA: Eta horiek denak perla arraio horrengatik!\nKINO: Kenduko dugu gure eskuetanik! Saldu eta ez gaitu gehiago bere sorraiotasunaz trabatuko!\nTONTO: Egia erran, eder zauku ihizi mota hunendako egiten daukuzun konfiantza! Hala ere....\nGORDO: Diru izpi batek finkatzen balu gure balioa...\nFARO: Kriminel bat atxemaitea duk gure helburua! Ez dirua! Legea eta zuzentasuna gu hiruen gainean bermatzen dituk xutik egoiteko!\nGORDO: Ni aldiz etsatzen naiz: loak joaiten ari dauzkit zainak...\nTONTO: Alta ni ere xabalean nauk hobekienik sentitzen...\nFARO: Beharrik ni hemen nauk arma bat ilunpean lerden atxikitzeko! Lo egizue eta bihar egun ez bezalako lasterrak egin beharko dituzue!\nJUNO: Goazen, Juana! Berriz abia gaiten!\nJUANA: Kino, ez hortik! Harri artea hetsia da!\nKINO: Ba... Arrazoin duzu; hortik goregi da...\nJUANA: Koyotitorekin lanjeros ditake...\nKINO: Hemendik, hemendik Juana!\nJUANA: Ez! So egizu erreka hori!\nKINO: Zepoan gira! Zepoan sartu gira...\nGORDO: Errak! Ederki mintzo duk Faro!\nTONTO: Bai... Aski segurrik...\nJUANA: Xo! Zerbait entzun dut!\nGORDO: Funtsean, nik beti aintz¡ndari onak ukan ditiat!\nTONTO: Hori duk lastima! Hi beti berdin asto gelditzea!\nGORDO: Hik ere ez duk mirakuilu handirik egin!\nTONTO: Hemen, bortu zoko huntan eginen diat handiena!\nGORDO: lheslariak atxeman eta herrira etorriko girelarik, zer gizonak gu hiruak!\nTONTO: Lo egin aintzin, trago bat behar diat edan...\nGORDO: To, eta bakea... Ez ahantz xahako horrek turna duela izena! Eta ez husturik!...\nTONTO: Horra! Kedarrea bezain zikoitza haiz, gaizoa!\nJUANA: Kino! Ez amentsik egin!\nKINO: Behin armaduna garraituz geroz, ez naute bertze biek lotsatsen!\nJUANA: Hilen zaitu! Hilen sekulan, huts egiten baduzu!\nKINO: Zu Juana, harroka horren altzoan egon behar duzu, gure haurra ez dadien garrasiaka has...\nJUANA: Bainan... Otoi... Lanjer handian gira... Ez daukute barkatuko ikusiz geroz...\nJUNO: Nik ere ez! Orai, heiek edo gu!\n(Juanaren oihu mina)


Siete C + Convoi - Kulturklik\nAzpeitia 2020(e)ko Irailak 25\n"Katapulta Tour Gipuzkoa 2019" zirkuitu barruko kontzertuak eskeiniko dute Siete C eta Convoi musika-taldeek.\nIñigo Higuera eta Jorge Garagorri donostiarrek osatzen dute, lehen Polaroid taldekideak izandakoak.\n2019 hasieran Cônvoi proiektu berria martxan jarri eta etapa berri bat hasi dute, melodia itsaskor eta mozketa zuzeneetan apustu eginez. Gitarrek, atmosfera lodiek eta eutsitako kadentziek sinteei eta oinarri elektronikoei tokia emanez.\nAbestiek, kolore gehiagorekin disdira egiten dute eta bertan, testura ezberdinak eta soinu organikoagoak nabarmentzen dira.\nAzkeneko hilabeteetan, “Eme Uno” beraien lehen EP-a izango denaren abestiak grabatu eta autoekoiztu dituzte, non abesti bakoitzak pertsonalitate ezberdina duen. EP-a laister argitaratuko dute.\nSIETE C dira: Raúl (ahotsa), Iker (gitarra), Iker H. (baxua), Edu (gitarra, teklak eta bigarren ahotsa) eta Guido (bateria). Donostian sortuta, 2011n “Familia” diskoa argitaratu zuten modu independentean, artisau eta intimo lana. Baina taldea ez zen egun batetik bestera jaio, baizik eta kideen 10 urte baino gehiagoko adiskidetasunaren eta beste hainbat urtetako esperientzia musikalaren ondoren, proiektu eta estilo desberdinekin. Hainbat kontzertu eta urtebeteko atsedenaldi luzea egin ondoren, 2014an “Jóvenes en celo” izeneko EPa argitaratzen dute, soinu bizi eta elektriko gehiagorekin, baina taldea bereizten duen funtsa mantentzen. 2015 aldaketak ekarri zituen eta Iker H. eta Edu taldean sartu ziren proiektu berri bat hasteko. Horren emaitza dira 2016ko “Buenos Vivientes” eta 2018ko “Gen nómada” EPak.\nSiete C-k lan egiten eta zirrarazten jarraitzen du. Bost kideek ilusioa eta nahia izaten jarraitzen dute urtez urte sortu eta hazten jarraitzeko.\nInor ez da kapitaina eta denak dira.\nHau da, taldeaz kanpoko adiskidetasunarekin batera, jarraitasunaren gakoak eta musika giroko giro ona.


Buffard - Wikipedia, entziklopedia askea.\nLiesle, Rennes-sur-Loue, Champagne-sur-Loue eta Port-Lesney\n79 (%44.1) 90 (%50.3)\nBuffard Frantziako udalerria da, Doubs departamenduan dagoena, Franche-Comté eskualdean. 2013an 155 biztanle zituen.\n2007an Buffard udalerrian erroldatutako biztanleak 159 ziren. Familiak 72 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 20 seme-alabarik gabeko familiak ziren eta 20 seme-alabak dituzten bikoteak ziren.\n2007an 113 etxebizitza zeuden, 77 familiaren etxebizitza nagusia ziren, 20 bigarren erresidentzia ziren eta 16 hutsik zeuden. 101 etxeak ziren eta 12 apartamentuak ziren. 77 etxebizitza nagusietatik 59 bere jabearen bizilekua ziren, 17 alokairuan okupaturik zeuden eta 1 doan lagata zegoen; 3 etxek bi gela zituzten, 12 etxek hiru zituzten, 11 etxek lau zituzten eta 51 etxek bost zituzten. 56 etxek euren parking plaza propioa zuten azpian. 39 etxetan ibilgailu bat zegoen eta 24 etxetan bat baino gehiago zituzten.\nBuffard udalerriko biztanleria-piramidea 2009an .\n2007an lan egiteko adina zuten pertsonak 100 ziren, horien artean 77 aktiboak ziren eta 23 inaktiboak ziren. 77 pertsona aktiboetatik 73 lanean zeuden (44 gizon eta 29 emakume) eta 4 langabezian zeuden (1 gizon eta 3 emakume). 23 pertsona inaktiboetatik 9 erretiraturik zeuden, 10 ikasten zeuden eta 4 "bestelako inaktibo" gisa sailkaturik zeuden.\n2009an Buffard udalerrian 75 unitate fiskal zeuden, 160 pertsonek osaturik. Pertsona bakoitzeko diru-sarrera fiskalaren mediana urteko 21.261 euro zen. \n2007an zeuden 9 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 3 ostalaritza eta jatetxe enpresak ziren, 1 higiezinen enpresa zen eta 1 administrazio publikoko enpresa zen.\n2000. urtean Buffard udalerrian 18 nekazaritza-ustiategi zeuden, 213 hektarea erabiltzen.\nBNF: 15252324j (data)


Garazi Larrea: "Baserritarren eguna indartu gura dugu" - Antzuola - Goiena.eus\nGarazi Larrea: "Baserritarren eguna indartu gura dugu"\nMaider Arregi 2016-05-13 11:09\nAurtengo San Isidro eguneko ospakizuna berezia izango da. Izan ere, baserritarren egunari beste buelta bat eman eta indartu egin gura izan du-eta Antzuolako Udalak. Hala, lehenengoz, herri bazkaria, goitibeherak eta herritarren arteko desafioa antolatu dute.\nMaiatzaren 21ean, zapatua, egingo da baserritarren festa Antzuolan. "Baserritarren egunak indar handia zuen lehen; baina orain, baserritarren ingurua apaltzen joan den heinean, jaia ere apaldu da. Guk ez dugu nahi hori gertatzea eta baserritarren festa eta ingurua indartzea gura dugu", azpimarratu du Kirol zinegotzi Garazi Larreak.\nNobedadez beteta dator baserritarren eguna: goizean ganadu feria eta artisau azoka egingo da Herriko Plazaren bueltan 09:00etatik 13:00eara. Bertan izango dira ere herriko zenbait artisauen lanak ikusteko eta erosteko aukera. Kukumarro erakusketa eta sari banaketa ere izango da. Ondoren, 13:15ean, Gure Esku Dagok antolatuta Zurrategiko kioskoa apainduko dute. Gainera, kantua aurkeztuko dute. Baina, aurten goitibehera lehiaketaz eta herri bazkariaz gozatzeko aukera ere izango dute antzuolarrek eskolako patioan. Norberak eraman beharko du janaria. Aurretik baina, herri kirolak egingo dituzte 12:15ean. Kaletarren eta baserritarren arteko desafioa egingo dute lehenengoz. Eta iluntzean eta gauean, herriko trikiti taldearen laguntzarekin, Trikiteens taldearen erromeria Zurrategin.\nMaiatzaren 20an, egubakoitzean, bertso-jaialdia egingo da Torresoroan, 22:00etan hasita Antzuolako Sasibertsolaixak taldeak antolatuta. Unai Agirre, Alaia Martin, Mikel Artola eta Unai Mendizabal bertsolariak ariko dira. Gai jartzailea Iraia Gabilondo izango da. Sarrerak 5 euroren truke daude salgai.


IPFS: Nola erabili planeten arteko fitxategi sistema GNU / Linux-en? | Linuxetik\nUne honetan, arakatzen Internet (Cloud / Web) oinarrian dago batez ere Hipertestua Transferitzeko Protokoloa (HTTP), hau da, HTTP Mundu osoan esploratzeko erabiltzen den sareko protokoloa da World Wide Web (WWW). Sortu zenetik (-1989 1991) eta egon zen bitartean, aldaketa edo bertsio ugari izan ditu. HTTP 1.2, 15 urtez egon zen indarrean, arte HTTP 2, 2015eko maiatzean kaleratu zen. Eta agian orain, HTTP 3 laster kaleratuko da.\nHala ere, badira beste protokolo alternatibo, berritzaile eta interesgarriak garapenean. Horietako bat da IPFS batean oinarritzen dena P2P hipermedia protokoloa (Peer-to-Peer - Person to Person), eta horretarako diseinatuta dago web azkarragoa, seguruagoa eta irekiagoa.\nAurreko mezu batean, izenekoan "IPFS: fitxategi sistema aurreratua P2P eta Blockchain teknologiarekin" Xehetasunez komentatzen dugu: Zer da IPFS, zer ezaugarri ditu, nola funtzionatzen du ?, besteak beste. Horregatik, honakoa merezi du labur aipatzea:\n"... IPFS-k egungo Hipertestua Transferitzeko Protokoloa (HTTP) osa edo ordezka dezake, hau da, gaur egun informazio transferentziak hodeian (webean) mundu mailan exekutatzen dituena. Hori dela eta, IPFS-k zerbitzari zentralizatuetan oinarritutako Interneten egungo funtzionamendua guztiz banatutako web bihurtzea du helburu P2P Teknologiaren eta Blockchainen arabera. Horrela, fitxategi sistema banatu bat bilakatu ahal izateko, direktorioekin eta fitxategiekin, gailu informatikoak eta eduki digitala mundu osora fitxategi sistema berarekin konektatu ahal izateko.".\nBitartean, orain zentratuko gara instalazioa eta erabilera, beretik Bezero Ofiziala to GNU / Linux.\n1 Nola erabili IPFS - Planetako Arteko Fitxategi Sistema?\nNola erabili IPFS - Planetako Arteko Fitxategi Sistema?\nDeskargatu bezeroa ipfs-desktop del webgune ofiziala. Artikulua idazterakoan, eskuragarri dagoen bertsioa 0.10.4, eta formatu hauetan dago eskuragarri:\nApp irudia: ipfs-desktop-0.10.4-linux-x86_64.AppImage\nBehin deskargatuta, gure kasuan fitxategia ipfs-desktop-0.10.4-linux-amd64.deb, instalatzen jarraituko dugu komando honekin:\nExekutatu «Cliente de escritorio IPFS Desktop» etatik Menú nagusia, Interneteko atalean dago. Ez bada modu egokian exekutatzen, saiatu komando hauek exekutatzen:\nsudo dpkg –konfiguratu -a\nFitxategia igo IPFS sarea etatik «Cliente de escritorio IPFS Desktop», ataletik "Diskoak" eta botoia erabiliz "Gehitu IPFSra". Hortik, karga dezakezu fitxategia eta / edo karpeta (k) zuzenean ordenagailutik edo web bide baten bidez IPFS. Gainera, karpetak sor daitezke «red IPFS» Hortik.\nLortu eta partekatu hash edo fitxategien eta / edo karpeten ipfs bide osoa sarbidea nahi duten sareko erabiltzaileen artean kargatuta dago 3 puntuko menua (...) fitxategian kargatutako elementu bakoitzarekin batera «red IPFS».\nProbatu sarbidea fitxategia eta / edo karpeta (k) kargatu, web arakatzailea eta bide osoa ipfs lortu. Adibidez, hau dauka 17 MB bideo fitxategia nik igo dut, artikuluaren demo gisa:\nLaburbilduz, ikus dezakezun bezala prozedura erraza da eta «red IPFS» aproposa baliabideak igotzeko eta partekatzeko fitxategia eta / edo karpeta (k) hori beste bide batzuetatik ezin izan da partekatu formatuen bateraezintasuna, tamaina mugak edo eduki bloke zehatzak direla eta.\nHau espero dugu "mezu txiki erabilgarria" aparteko eta nobela hau nola erabili Planetar arteko Fitxategi Sistema izenarekin ezagutzen da «IPFS», eta horrek eskaintzen du Web banatua, azpian P2P hipermedia protokoloa egiteko azkarragoa, seguruagoa eta irekiagoa, tradizionalak interes eta erabilgarritasun handia duela, guztientzat «Comunidad de Software Libre y Código Abierto» eta ekarpen handia duten aplikazioen ekosistema zoragarri, erraldoi eta hazkundea hedatzen «GNU/Linux».\nArtikuluaren bide osoa: Linuxetik » Tutoretzak / eskuliburuak / aholkuak » IPFS: Nola erabili planeten arteko fitxategi sistema GNU / Linux-en?


Jaun-andreen arteko mokokaldia - Mintzoak - Ipar Euskal Herriko ahozko memoriaren ataria\nJaun-andreen arteko mokokaldia\nJoseph Jaureguiber zuberotarraren eta Antoine Suhas lapurtarraren arteko elkarrizketa. Senarra (A. Suhas) berant sartu eta, etxeko atea hetsia atxematen du. Emaztearekin (J. Jaureguiber) solastatzen hasten da.\nJatorrizko testuen (transkripzio fonetikoa eta frantses itzulpena) bertsio numerikoa, Jasone Salaberriak egina. Artxiboetan ez dago transkripzio ortografikorik.\nPrusiako Komisio fonografikoaren artxibo-kodea : PK 1085/1\nKanpo lotura: http://www.sammlungen.hu-berlin.de/dokumente/12465/\nGaia(k): Bikote harremanak, Euskalkia, herri hizkerak, euskara batua


BIC Arabak bere esperientzia ekintzaileak partekatu ditu Txinan eta Estatu Batuetan – BicAraba\n2017, Ekaina 28\nBIC Arabak, Arabako Enpresa eta Berrikuntza Zentroak, hilabete honetan nazioarteko bi misio egin ditu Txinan eta San Diegon. Helburua izan da harremanak ezartzea eta Arabako startupei laguntzea.\nHilaren erdialdean, Txina-Europako ETEen III. Foroa egin zen. Herrialdean azaleratzen ari diren inguruetan negozioak ezartzeko interesa duten Europako enpresei zuzenduta dago, zehazki, Txinako Jieyang hirian, eraldaketa teknologikoaren prozesuan bete-betean sartuta dago eta.\nParte-hartzeak bultzatzeko asmoz, BIC Arabako arduradunek, Forora bertaratu zirela aprobetxatuz, kontratu bat sinatu zuten Sino-German InnoHub International Incubator inkubagailuarekin. Txinako merkatuan interesa duten Zhongde Metal Group-en barruan dago. Akordio horren bidez, helburua da Txinako merkatuan interesa duten Arabako enpresei sarbidea erraztea. Gainera, foro horretan Arabako Stansol Energy sinadura gazteak ere presentzia izan zuen, energia berriztagarrirako egituren ingeniaritzak. BIC Arabaren aholkularitza jasotzen ari da proiektua martxan jartzeko.\nTxinan egon diren bitartean, BIC Arabako ordezkaritzak ere aukera izan zuen Shenzhenera joateko; Asiako ‘Silicon Valley’-tzat jotzen dute. Forora bertaratu zirenak BIC Arabak oinarri teknologikoa duten enpresako proiektuekin garatzen duen laguntza eredura hurbildu ahal izan zen. Horrez gain, SPRI taldeak kudeatzen duen azelerazio publiko-pribatuaren Bind 4.0 programa ezagutzeko aukera ere izan zuten.\nBiotekologia San Diegon\nJoan den astean, Estatu Batuetako San Diego hirian Bio International Convention 2017 egin zen. Ekimen horretan ere hartu zuen parte BIC Arabak, Biobasquek (Euskadiren estrategia bioeskualde gisa garatzeko tresna publikoa) kudeatutako erakusketa espazio batekin.\nBigarren urtea da Arabako Enpresa eta Berrikuntza Zentroak ekitaldi horretan parte hartzen duena, bai bioteknologiaren esparruan lanean ari diren tokiko enpresak aurkezteko, bai aukerak bilatzeko eta munduan barrena sektore honetan dauden joerak ezagutzeko, betiere Arabako ekintzailetzaren ekosistemako startupak aprobetxatze aldera.\nKasu honetan, Geroa Diagnostics sinadura (nerbio-sistema zentraleko gaixotasunen tratamendurako eta diagnostikorako produktu berritzaileak garatzen ditu) San Diegon izan zen, aurrez aurre. Arabako enpresak aukera baliatu zuen kongresuan izan ziren beste proiektu batzuekin aldebiko bilerak egiteko, balizko bezero eta kolaboratzaile gisa.\nBIC Araba sozietateak (Eusko Jaurlaritzaren partaidetza du SPRIren, Vitoria-Gasteizko Udalaren eta Arabako Foru Aldundiaren bitartez), ekimen horien bidez lortu du Arabako startupek nazioartekotzeko aukera aztertzea, gero eta beharrezkoagoa baita teknologiaren sektoreetan.